Şəhriyar istirahətə “sülh”lə yollandı » Football-plus.az\n14 mar 12:01idman\nŞahmatçılar tualetdən də narazıdı\nAlmaniyanın paytaxtı Berlində şahmat tacına İddiaçıların Turniri davam edir. Dünən 3-cü turun oyunları keçirilib. Şəhriyar Məmmədyarov (2809) qara fiqurlarla Fabiano Karuanaya (ABŞ, 2784) qarşı oynayıb. Bu, günün ən uzun çəkən görüşü olub. Qarşılaşmanın ortalarında ABŞ şahmatçısı heç-heçə təklif etsə də, həmyerlimiz mübarizəni davam etdirməyi üstün tutub. Ancaq 47-ci gedişdə tərəflər “sülh”ün qaçılmaz olduğunu anlayıb. Vladimir Kramnik (Rusiya, 2800) möhtəşəm oyun sərgiləyərək bukmeker kontorlarının favoriti sayılan Levon Aronyanı (Ermənistan, 2794) məğlub edib. Sergey Karyakin (Rusiya, 2763) - Aleksandr Qrişuk (Rusiya, 2767) və Uesli So (ABŞ, 2799) – Dinq Liren (Çin, 2769) partiyaları heç-heçə bitib.\nXal durumu: Kramnik – 2,5, MƏMMƏDYAROV, Karuana – 2, Liren, Qrişuk – 1,5, Karyakin, Aronyan – 1, So – 0,5.\nBu gün yarışda ilk istirahət günüdü. Sabah 4-cü turun oyunları baş tutacaq: Qrişuk - Liren, MƏMMƏDYAROV – So, Kramnik – Karuana, Karyakin – Aronyan.\nBu arada Şəhriyar 2-ci turda Aronyanla heç-heçə bitən oyundan sonra bunları deyib: “Karyakinlə uzun sürən oyundan sonra çox yorulmuşdum. Belə partiya oynamaq asan deyil. Bu dəfə görüş qısa çəkdi. Ardıcıl iki gün 6 saatlıq qarşılaşmanın olması nadir hallarda baş verir. Komandamdan yalnız Aleksey Dreyev mənimlə birgə Berlinə gəlib. Başqa heç kim yoxdu. Pis başlanğıcdan sonra öz oyunumu necə tapdım? Bilmirəm. Bunu Karyakindən soruşun. O, belə məsələlərdə mütəxəssisdi. Adətən, pis başladığım oyunlar pis də nəticələnir”.\nMaraqlıdı ki, həm Məmmədyarov, həm də Aronyan tualetdən narazılığını dilə gətirib. Şəhriyar daim tualetdə “tıxac” olduğunu və daha bir sanitar qovşağın olmasının vacibliyini dilə gətirib.\nYeri gəlmişkən, “Neftçi” rəsmi “feysbuk” səhifəsi vasitəsi ilə şahmatçımıza uğurlar arzulayıb. Səhifədə qrossmeysterlə yanaşı, “ağ-qaralar”ın sabiq futbolçuları Əli Rəhmanovla Asəf Namazovun şahmat oynayarkən çəkilmiş şəkli yerləşdirilib və bunlar yazılıb: “Buna görə də futbol ağıl oyunudu. 1976-cı il, Əli Rəhmanov Asəf Namazova qarşı. Rafiq Quliyev müşahidə edir. “Neftçi” PFK azərbaycanlı şahmatçı Şəhriyar Məmmədyarova İddiaçıların Turnirində uğurlar arzulayır!”\nŞəhriyar: bir qələbə, bir heç-heçə Şahın tac yürüşü: Karyakinlə başlayıb, Kramniklə bitirəcək Şəhriyar Məmmədyarovdan növbəti qələbə Şəhriyar Fransada yarışır Şəhriyar şərikli liderdi


Azadlıq göz şəkilindədirsə, söz də gözümdən düşür...\nKulis.Az şair Əlizadə nurinin “Azadlıq” essesini təqdim edir.\nAzadlıq – Qurban (Məmmədov)\ntələb edir, Qurban da azadlıq!\nSokrat belə deyib: “Hər bir insan olmaq istədiyi qədərində kölə, yaxud azaddır”. Əslində dəqiq ifadə olunub. Azadlığa doğru addım atdıqca, o da öz kövrək addımlarıyla sənə yaxınlaşmaq istəyəcək...\nAy bakirədi. Aydakı azadlıq da bakirə azadlıqdı. Aya ayaq basıb orda azan səsi eşidən Armstronq da islamı elə - belə “göy” payı kimi qəbul etməmişdi: o, azan səsindəki sirli - sehrli, əsrarəngiz azadlıq ruhuna vurulmuşdu. Azan səsinin ovsununa diksinmişdi Armstronqun ürəyi!\nÜzü qırışmış bu dünyaya ancaq azadlıq öz isti əlləriylə sığal çəkə bilər. Sığalı olmayan dünyanı isə sevmək olmur...\nDünyadakı bütün müharibələr yalnız o halda qəbul ediləndir ki, bu davalar azadlıq uğrunda olsun!\n...Ölkədə isə qaranlıqdı. Qaranlıqlar yuxu gətirən olur. Yuxusu gəlirdi millətin:\nMürgülü gözlərə dolmur\nAçmır mürgülü gözlərdə\nMürgülü gözlərin kipriklərindən...\n...Mən də bir gün evimdən çıxıb öz azadlığımı “azadlıq qəssabları”ndan istəməyə gedirdim. Qan çəkirdi məni, - qəssab baltasının üzü mənə sarıydı...\nÇöldə payızdı. Yağış elə yanıqlı səslə oxuyurdu, sanki göy üzü öz torpaq “balasına” layla çalırdı...\nÜst – başım payız içindədi. Payız damır gözlərindən. Azadlıq ardınca getdiyimi duyduğundan, təbiət də yağışı arxamca su kimi atir. Sağ olsun... Anası olmayanların ardınca su atmağa nə yaxşı ki, ana təbiət var!!!\nYarpaqlarını payızın ayağına atmış ağaclar da mənim kimi fikirlidir. Bu darıxan ağacları da özümlə aparmaq istəyirəm. Heyif, yeriyə bilmir bu ağaclar. Ağaclarda da azadlıq duyğusu var, ancaq ağaclar öz azadlıqlarına doğru yeriməyi yox, yıxılmağı bacarırlar...\n...Fikrimcə, azadlıq hələ əyarı müəyyən olunmamış çox qiymətli varidatdır. Bəlkə elə ona görə onu bizə vermək istəmirdilər!\nHərdən düşünürəm: bəlkə azad olmağın yolu heç topların, tankların lüləsindən keçmir? Bəlkə topların, tankların mərmi yerinə nərgiz çiçəkləri taxaq? Bəlkə nərgiz qoxusundan məst olub yumşaldı o zirehli maşınlar? Bəlkə qan iyindən bezmiş dünya nərgiz qoxulamaq istəyir? Bəlkə elə nərgiz ətri barışdırdı dünyadakı bütün düşmənçilikləri? Ah, bu “bəlkə “lər... Mən bu “bəlkə”lərin bur gün həqiqət olacağına, dünyanın “sülh yağışı“nda, “barış şehi”ndə süslənəcəyinə necə də inanmaq istəyirəm, ilahi!\n...Bu düşüncələrin əlindən tutub addımlayarkən küçədə tanklar görünməyə başladı. Ah, o tankların mərmi yerində bir öz əvvəl arzuladığım nərgiz çiçəkləri gözə dəymirdi. Heyf...\n...Qara telli komandir qara tankını “qara camaat”ın üstünə sürürdü. Çaxnaşmada bir qara telli qızın ürəyi getmişdi. Cavan, saqqallı bir kişi əl atıb o, qara telli qızcığazın “ürəyini” yerdən götürdü. Öpüb oxşadı o qızcığazın tellərini. Deyəsən əcnəbi idi o saqqallı kişi. Bizim könüllərə azadlıq toxumu əkməyə gələnlərdən idi. Ah, ancaq bizim bu könüllər deyəsən o, qədər də “münbit” deyildi...\n...Bir vaxtlar müəllimi olduğum Namiq də Qarabağa azadlıq ardınca getmişdi. Qarabağı azad etmək istəyirdi, ancaq özu bir ayağından “azad” olub gəldi; daha doğrusu, gəlmədi, gətirdilər... Kəsilmiş əayağını girov qoyub gəlmişdi o, torpaqlarda...\n...Hərdən Namiq aqressivləşib elə suallar verir ki, cavab verməkdə çətinlik çəkirəm. Şagirdinin sualı qarşısında aciz qalan müəllimin halını təsəvvür edirsinizmi?\nNamiqin sonuncu sözləri qulağımda cingildəyir: müəllim, cəbhədən qayıdan əsgər çəkməmin altından bir qırıq Qarabağ torpağı tapmışam. Deyəsən, elə mənə hər gecə qoxulayıb yatdığım bu torpaq qırığı qalacaq... Hələ də biz Qarabağı xəritələrdə çubuqla göstəririk. Bəs Qarabağ torpaqlarına “azadlıq çubuğunu” nə vaxt sancacağıq?\nbiz niyə almırıq öz haqqımızı?\n...Günəş Şərqdən doğur axı,\nbəs niyə “haqq günəşi”\nŞərqdə batır, ilahi?!\n...Azadlıq qiymətli medalyon kimidir. Onu boynundan asmaq üçün ən azı boynunu boyunduruqdan azad etmılisən!\ngötür ürəyinin üstünə qoy\nöpüşdüyü yerdən başlayır azadlıq...\n...Biz azad səma istəyən bir quş misallıyıq. Ancaq qanadları bir–biriylə yola getməyən bir “quş” azadlıq səmasına qədər uça bilərmi?\nAzadlıq ac və yırtıcı qurdun ağzında olsa belə onu almaq lazımdı. Biz isə onu heç tülküdən də ala bilmirik!\nAzadlıq çox dadlı meyvədi. Ancaq bu “meyvə”nin yetişdiyi ağaca çıxmaq hər oğulun işi deyil, üstəlik bu ağacı qoruyan bağban çox ayıq və əzazildirsə...\n...Oğlum bir dəfə məndən soruşdu: - bizə niyə məktəbdə azadlıq dərsi keçmirlər, bəlkə kitab yoxdu?\n- Hə, oğlum bizdə azadlıq kitabını yazmaq istəyənləri çərlədib öldürülər. Ona görə də hamımız “azadlıq” dan kəsilirik...\n...Mən sözü çox sevirəm. Ancaq azadlıq da təkcə göz şəkilindədirsə, onda söz də gözümdən düşür...\nBizdə heç qəbir torpaqları da azad deyil. Köhnə qəbrin üstündə təzə qəbirlər qazılır. Bizdə ölü də ölünün azadlığına təcavüz edir.\nBizim sümüklərimiz də torpağın altında bir – birilə yola getmir!...\n...Yol ayağa daha yaxındı. Lakin azadlıq yolunu ayaqla yox, ürəklə fəth edərlər!\nAzad seçki deyirik. Seçici barmağına mürəkkəb vurmaqla(yaxşı ki, qan yox!) şəffaf görünməyin nə mənası? Başqa xalqların barmağı artıq çoxdandı bala batıb, biz hələ barmağımızı indi mürəkkəbə batırırıq...\n...Sağ olsun vətən quşlarını. Barı onlar Qarabağ sərhədini keçib, səmada vətəni - vətənlə birləşdirə bilir, bütöv vətən rəsmi cızırlar!\nFiziki qanunlara görə maqnit öz “sevgilisi” dəmiri cəzb edə bilir, məsələn alüminiumu isə yox. Bəlkə bir iksiri var bunun? Bəlkə bunun “günahı”nı maqnitin alüminiumu cəzb etməməsində yox, alüminiumun özünün cəzb oluna bilməməsində axtarmaq lazımdır. Bəlkə azadlıq maqnit, biz isə alüminium kimiyik? Bəlkə biz cəzb oluna bilmirik?\n...13 yaşlı fələstinli uşağın əlində oyuncaq tapança görüb onu güllələmişdilər. Oyuncaqla oynamaq azadlığını da o zavallıya çox görmüşdülər. Hamı yas içindəydi...\nBoynu bükük “günahkar” oyuncağın da gözləri yaşarmışdı...\n(Mən gözləri yaşarmış uşaq görəndə dözə bilmirəm, o uşaq ərəb, olsun ya yəhudi, alman olsun, ya fransız, fərq etməz)\n...İndi bu dünyada adamlar sudan daha çox azadlığa təşnədirlər.\nBu suyun açarı isə daha qorxunc divlərin əlindədir...\n...Dünya bürkü içindədir. Azadlıq havası çatmır dünyanın. Ulu tanrı isə bəzi ölkələrə “nəfəslik” qoymağı unudub.\nBu xəstə qövmə azadlığı narkozla vermək istəyirlər; dozanın artıq olacağından qorxurlar yəqin...\n...Tarixən azad olmamağımıza milli xəyanətlər bais olub. Fuşe yadıma düşür. Napoleonun ayaqqabısını öpüb, sonra onu xəyanət edən Fuşe. Bizim də öz “fuşe”lərimiz var. Nə qədər istəsən. Həm də bizim tarixi satqınlarımız nədənsə, elə tarixi “yaxşı” bilənlərin icindən çıxır...\n...Böyük Füzuli azad idi. İdraki, təfəkkürü heç kəsin əsarətində deyildi. İşığında böyük söz yaratdığı müqəddəs şamı özündən başqa heç kəs söndürə bilməzdi!\n...Alim Qasımov da azaddı. Çünki onun səsinin bu Yer kürəsinə heç bir dəxli yoxdur. Onun səsi göyün sonuncu qatından gəlir...\n...Bu çiçəkdən o çiçəyə sevgi daşıyan kəpənəklər də azaddır. Kəpənəklər qanadlarında da daşınır azadlıq...\n...Ah, deyəsən biz bəstəboy xalq olduğumuz üçün “azadlıq ağacı”na boyumuz çatmır. Bir yandan da bu boyunu yerə soxduqlarım!\n...Televizora baxırdım. Qaçqın şəhərciyində (əcaib səslənmir ki?!) bir əcnəbi əmi üstündə azadlıq rəmzləri əks olunmuş kuklanı bir uşağa tərəf uzatdı. Uşaq almadı, azadlığı kukla şəkilində qəbul etmək istəmədi uşaq! Başını aşağı dikib öz “kukla”sına tərəf – çadırdakı ilan balasına tərəf qaçdı...\n...Bir az kosmopolitəm. Mənim kövrək yuxularım hərdən üzü o yana – qərbə tərəf uçur... O, tərəfdə duyğularımın rahatca qonacağı azad eniş nöqtəsi, “aerodrom” var...\n...İngilislər deyir: Aca balıq yox, tilov vermək və balıq tutmağı öyrətmək lazımdır. Hanı bu azadlıq acılarının tilovu? Onlara tilov verin, qoy, öz azadlıqların özləri “tutsun” onlar!\n...Qorxu həmişə pəncəsi üstə yeriyir. Azadlığa doğru pəncəsi üstə yeriyənlərin pəncərəsindən heç kəs azadlığı onu üstünə atmayacaq...\nÜmid sabaha qalıb. Sabaha isə bir qaranlıq gecə var...\nƏsən küləklər də etiraz edir,\nazad olmaq istəyir.\nazad olmaq istəyir\nayağından yerə zəncirlənmiş\nGələn sabahlar da\ndünyaya azadlıq gətirməyəcəksə\nqoy heç açılmasın səhər!\nAzadlıq “qan - mürəkkəb”lə yazılmış sənət əsəridir. Gözlərinə qan gələnə qədər qanla yazılmış bu əsəri oxuyub əzbərləmək lazımdır. Bəlkə də bu qan məsələsində bir az ifrata varıram. Bəlkə azad olmaq üçün heç bir – birinin qanını tökmək yox, bir – birinə qan vermək lazımdır? Bəlkə bir müqəddəs “qanköçürmə stansiyası” na ehtiyac var?\n...Dünyadakı azadlıq nə boydadırsa, dünya da o boydadır. Hələ də azad olmayanlar varsa kimdir günahkar? Canavarın quzunu parçalamasındakı günahın bir hissəsi də bəlkə elə quzunun öz boynuna düşür?\n...Ümidə köklənmək, şüarda yox, şüurda dəyişmək gərək.\nNihilizm ruh düşkünlüyü yaradır. Hər yana azadlıq ağacları əkməli, ağac – ağac çoxaltmalıyıq azadlıq duyğusunu...\n“Azadlıq quşu” ağac – ağac gəzməli bu dünyanı, bu “quş” un nəğməsinə yarpaqlar qol açıb oynamalı!\n...Bütün sevənlərə azadlıq ağacının altında xeyir – dua verin.\nQoy bu “ağacın” altı dünyanın ən bəxtəvər yeri olsun...\nAçın yaxanızı azadlıq yerinə!...\nazad ruh və tən.\nsəni nə vaxtsa\nazad görüm deyə\nçox yaşamaq istəsəm\nmənə nə qədər ömür bəs edər\ney Dünya – Vətən?!\nP.S. Azadlıq yoldur. Bu yolu mətin addımlarla getmək lazımdır. Qorxa – qorxa yeriyəcəksənsə, heç o yolu gəzməyə dəyməz!


LENT.AZ - Dayısının himayəsində qalan 11 yaşlı qız evdən qaçdı\nDayısının himayəsində qalan 11 yaşlı qız evdən qaçdı\nONA-nın məlumatına görə, Bakı şəhər sakini, 1990-cı il təvəllüdlü Tural Elman oğlu Əliyev aprelin 17-də Xətai rayon Polis İdarəsinin 37-ci Polis Şöbəsinə ərizə ilə müraciət edərək bacısı qızı, 2008-ci il təvəllüdlü Ləman Azad qızı Əliyevanın elə həmin gün səhər saat 05:00-da S.Orucov küçəsi 15 saylı ünvanın qarşısından yoxa çıxdığını bildirib.\nDaxil olan müraciət əsasında axtarışlara başlanıb.\nONA-nın əldə etdiyi məlumata görə, 11 yaşlı L.Əliyeva anası vəfat etdikdən sonra dayısının himayəsində yaşayıb. Qızın atası isə Rusiyada yaşayır. Ehtimal olunur ki, L.Əliyeva dayısının evindən qaçaraq atasının qohumlarına gedib. Hazırda onun yerinin müəyyən olunması istiqamətində axtarışlar davam etdirilir.


Məcburi köçkünlərin mənzil–məişət probleminin həlli dövlətimizin prioritet vəzifəsidir » BolgeXeber.Com -Bölgələrdən xəbəriniz olsun!\nBolgeXeber.Com » Siyasət » Məcburi köçkünlərin mənzil–məişət probleminin həlli dövlətimizin prioritet vəzifəsidir\nOxunub: 3 000 Azərbaycanda həyata keçirilən sosial siyasət, insanların həyat səviyyəsinin daha da yaxşılaşdırılması doğma torpaqlarının nisgili ilə yaşayan qaçqın və məcburi köçkünlərin timsalında da özünü aydın büruzə verir. Azərbaycan Prezidentinin bu qəbildən olan insanlara xüsusi diqqət və qayğısının müsbət nəticəsini ata-baba yurdlarından didərgin salınmış hər bir soydaşımız gündəlik həyatında açıq şəkildə hiss edir. Məcburi köçkün həyatı yaşayan insanların həyat səviyyəsinin, mənzil-məişət şəraitinin əhəmiyyətli dərəcədə yaxşılaşdırılması, onların məşğuliyyətinin təmin olunması dövlətimizin qarşıya qoyduğu prioritet vəzifələrindən biridir. Bunu indiyədək reallaşdırılan çoxsaylı faktlar da təsdiqləyir.


Azərbaycan nümayəndə heyəti Daşkənddə İslam abidələri ilə və məscidlərlə tanış olub - AZƏRTAC – Azərbaycan Dövlət İnformasiya Agentliyi\nAZƏRTAC xəbər verir ki, nümayəndə heyətinin üzvləri “Barak xan” mədrəsəsində olub, dindarlarla görüşüblər.\nAllahşükür Paşazadə ölkələrimiz arasında əlaqələrin yüksək səviyyədə olmasından danışıb, din sahəsində əməkdaşlığın inkişaf etdiyini bildirib və Özbəkistanda təhsil aldığı illəri xatırlayıb.\nNümayəndə heyətinin üzvləri “Moy Mubarak” mədrəsəsində saxlanılan “Qurani-Kərim”in nadir nüsxəsi ilə tanış olublar. Bildirilib ki, VII əsrə aid “Qurani-Kərim”i Səmərqəndə XIV əsrdə Əmir Teymur gətirib.\nQonaqlar İmam Buxari adına Daşkənd İslam İnstitutuna da baş çəkiblər. Təhsil ocağının müəllim və tələbə heyəti ilə keçirilən görüşdə şeyxülislam Allahşükür Paşazadə bildirib ki, o, əvvəlcə Buxaradakı “Mir Ərəb” mədrəsəsində, sonra isə bu institutda təhsil alıb.\nDini Qurumlarla İş üzrə Dövlət Komitəsinin sədri Mübariz Qurbanlı instituta “Azərbaycanın seçilmiş İslam abidələri” kitabını hədiyyə edib.\nSəfər çərçivəsində Azərbaycan nümayəndə heyəti, həmçinin Daşkənd İslam Universitetində olub.\nXatırladaq ki, nümayəndə heyətinə Qafqaz Müsəlmanları İdarəsinin sədri şeyxülislam Allahşükür Paşazadə, Dini Qurumlarla İş üzrə Dövlət Komitəsinin sədri Mübariz Qurbanlı, Azərbaycan Milli Elmlər Akademiyasının prezidenti akademik Akif Əlizadə, Milli Məclisin ictimai birliklər və dini qurumlar komitəsinin sədri Siyavuş Novruzov, aqrar siyasət komitəsinin sədri, Azərbaycan-Özbəkistan parlamentlərarası əlaqələr üzrə işçi qrupunun rəhbəri Eldar İbrahimov, “Yeni Azərbaycan” qəzetinin baş redaktoru, deputat Hikmət Babaoğlu, deputat Cavanşir Paşazadə və başqaları daxildir.\nAZERTAG.AZ :Azərbaycan nümayəndə heyəti Daşkənddə İslam abidələri ilə və məscidlərlə tanış olub


Belarus Rusiya neftinə alternativ tapa bilməyəcək. "APA-Economics" xəbər verir ki, bunu "Sberbank CIB"-in analitiki Valeri Nesterov TASS agentliyinə açıqlamasında bildirib.\nAnalitikin sözlərinə görə, İran nefti Rusiyadan nəql olunan "qara qızıl"ı nə iqtisadi, nə də keyfiyyət baxımından əvəzləyə bilməz: "Təbii ki, il baxışdan İran maraqlı tərəfdaşdır - onlar Vyanada OPEC üzvləri və kartelə daxil olmayan ölkələr tərəfindən əldə olunan razılaşmaya əsasən neft hasilatını artıra bilər. Lakin onların dempinq imkanları o qədər də böyük deyil. Belə ki, onların satışlarını spot qiymətlərinə uyğun şəkildə həyata keçirir".\nV.Nesterov qeyd edib ki, İran neftinə tətbiq olunan endirim 2-4 dollar ətrafında dəyişə bilər: "Bundan artığını onlar edə bilməz".\nAnalitik əlavə edib ki, iqtisadi baxımdan Belarus üçün Rusiya neftindən yaxşı variant yoxdur. "Belarus Rusiya neftini rüsumsuz alır. Alınan neft emal olunur və başqa ölkələrə ixrac olunur. İxracdan əldə olunan neft Belarusun dövlət büdcəsində əhəmiyyətlə paya malikdir", - deyə o bildirib.\nQeyd edək ki, 2016-cı ildə Belarus Azərbaycandan 560 min ton neft alıb. Lakin "Reuters" agentliyinin məlumatına əsasən, cari ilin yanvarında SOCAR ixracı dayandırıb.\nAnalitik qeyd edir ki, Azərbaycan nefti Belarusda fəaliyyət göstərən neft emalı zavodları üçün daimi xammal rolunu oynaya bilməz. Səbəblərə gəlincə, V.Nesterov deyir ki, Azərbaycanın bu qədər artıq nefti yoxdur: "Azərbaycanda hasilat azalır. 2020-ci ilədək hasilatın bir neçə faiz azalacaq. Azərbaycan çətinliklə Bakı-Tbilisi-Ceyhan kəmərini doldurur. Azərbaycan neftinin keyfiyyəti yüksəkdir, lakin onlar endirim edəsi deyil".


Hərbçimizin Şuşada özünü güllələməsi ilə bağlı Hərbi Prokurorluqdan AÇIQLAMA\n28 avq 2021, 15:50\nAvqustun 27-də Müdafiə Nazirliyinin N saylı hərbi hissəsinin hərbi qulluqçusu, əsgər Həziyev Çingiz Ramin oğlunun həmin gün odlu silahdan atəş açmaqla özünü öldürməsi barədə Ağdam hərbi prokurorluğuna məlumat daxil olub.\nYeniavaz.com-un xəbərinə görə, Respublika Hərbi prokurorunun böyük köməkçisi, Mətbuat xidmətinin rəhbəri Firad Əliyevin bildirib ki, daxil olmuş məlumat əsasında Ağdam hərbi prokurorluğunun əməkdaşları tərəfindən hadisə yerinə və meyitə baxış keçirilib, iş üçün əhəmiyyət kəsb edən predmetlər maddi sübut kimi götürülüb, izahatlar alınıb və digər hərəkətlər icra edilib.\nFakt üzrə Ağdam hərbi prokurorluğunda Azərbaycan Respublikası Cinayət Məcəlləsinin 125-ci (özünü öldürmə həddinə çatdırma) maddəsi ilə cinayət işi başlanılaraq şahidlər dindirilib, müvafiq ekspertizalar təyin edilib və təxirəsalınmaz zəruri istintaq hərəkətləri həyata keçirilib.\nQeyd edək ki, Müdafiə Nazirliyi Ç. Həziyevin Şuşada intihar etdiyi barədə məlumat yayıb.


“Arsenal”ın baş məşqçisi: İstəyirəm ki, azarkeşlərimiz Bakıya gəlsinlər » Bizim Əsr\nTarix: 28 may 2019 [09:27]\nOyunçular və mənim üçün böyük məsuliyyət var. Hədəfimiz qalib gəlməkdir. Bu yolla Çempionlar Liqasına getmək istəyirik.\nOxu.Az xəbər verir ki, bunu “Arsenal”ın baş məşqçisi Unai Emeri deyib.\nO sabah keçiriləcək UEFA Avropa Liqasının final görüşü barədə bunları deyib:\n“Tam yüksək-əhval ruhiyyə ilə oynamağa çalışacağıq. Yarışın özü təkmilləşir. Ötən il də finalda böyük klublar oynayıb. Dünya futbolu üçün önəmli bir məqamdır. Arsen Venqerin bu klubda etdikləri heyranedicidir. O, kluba futbol mədəniyyəti gətirib. Bu mədəniyyəti qorumaq və təkmilləşdirmək istəyirəm. Ondan çox şey öyrənmişəm. Ona böyük hörmət və etiramım var. “Arsenal” dünyada 10 ən yaxşı komandadan biridir.\nÇempionlar Liqasına getmək üçün bu turnirin qalibi olmaq hissinin bizə əlavə üstünlük verdiyini düşünmürəm. Əsas məqsəd titulu əldə etməkdir. Hər iki komandanın əsas hədəfi budur.\nMəqsədimiz oyuna yaxşı köklənməkdir. Titul qazanmaq və Çempionlar Liqasına düşmək istəyirik. Bunun üçün çox yaxşı fürsətimiz var. Mən Tbilisidə Super Kubok matçında “Sevilya”ilə “Barselona”ya qarşı oynamışam. UEFA finalın Bakıda keçirilməsinə razılıq veribsə, buna hörmətlə yanaşmalıyıq. Mən də istəyirəm ki, azarkeşlərimiz Bakıya gəlsinlər. “Arsenal”ın Bakıda da azarkeşləri var. Stadionun dolacağına inanıram”.\nQeyd edək ki, sabah “Arsenal” və “Çelsi” finalda qarşılaşacaq. Final görüşü Bakıda saat 23:00-da başlayacaq.\nOxunub: 28050 dəfə


“Kontakt Home” yenə ifşa oldu: 409 manatlıq mal 175 manata imiş… » www.Yenilik.Az\nwww.Yenilik.Az » Cəmiyyət » “Kontakt Home” yenə ifşa oldu: 409 manatlıq mal 175 manata imiş…\nTez-tez müştərilərlə problemi yaranan “Kontakt Home”dan yenə narazılıq var. Belə ki, şirkət bir müddət əvvəl yeni bir kampaniya başladıb. “Ən sərfəli qiymətlə 120% zəmanət” kampaniyası çərçivəsində istənilən məhsulu digər rəsmi şəbəkələrdə daha ucuz tapana fərqin 120% dəyərində endirim təqdim ediləcəyi bildirib.\nPravda.az xəbər verir ki, bundan həvəslənən Azər Baycan adlı şəxs araşdırıb və “Kontakt Home”da 409 manata olan malı “İnteks”dən 175 manata əldə edib. Hər iki şirkətin rəsmi saytında yerləşdirilən malın qiymətini uzlaşdırıb və sosial şəbəkədə paylaşıb.\nBundan sonra “Kontakt Home”a da müraciət edib. Buna baxmayaraq, şirkət ona fərqli münasibət bidlirib.\n“İstənilən məhsulu digər rəsmi şəbəkələrdə daha ucuz tapsanız, məhsul sizə mağazamızda fərqin 120% dəyərində endirimlə təqdim ediləcək. Rəsmi şəbəkə dedikdə ən azı 4 mağazası olub rəsmi məhsul satışı ilə məşğul olan mağazalar şəbəkəsi nəzərdə tutulur. Paylaşımda sözügedən “İnteks” (INTEX) mağazası bura aid olmadığından təəssüf ki, kampaniyadan yararlanmaq mümkün deyil”, – deyə “Kontakt Home” müştəriyə bildirib.


İlin son aylarında DEVALVASİYA GÖZLƏNİLİR? - AÇIQLAMA\n16:28 28 İyul 2017\nİlin ikinci rübündən etibarən dolların məzənnəsində artım olacağı deyilmişdisə, əksinə oldu. Bir neçə aydır stabil vəziyyətdə qalan dollar son bir həftədə cüzi də olsa ucuzlaşmağa başlayıb. Bəs iqtisadçılar bunula bağlı nə deyir?\nMetbuat.az-a açıqlma verən iqtisadçı Vüqar Bayramov bildirir ki, avqust ayının sonlarından dekabr ayına kimi dollara tələbin artması müşahidə olunacaq:\n“Son günlərin valyuta bazarında aparılan monitorinqlər göstərir ki, dollara tələb artıb. Dollara tələbin artması gələn ay da müşahidə olunacaq. Mərkəzi Bank üçün ən çətin dövr bu ilin sonu olacaq. Çünki ilin sonu şirkətlər xarici borc öhdəliklərini ödəməlidir. Eyni zamanda, idxal artır, xarici gedənlərin sayında artım olur. Bu da dollara olan tələbin artmasına gətirib çıxarır”.\nDollara tələbin artması məzənnəyə necə təsir göstərəcək?\nİqtisadçı bildirdi ki, bu, Mərkəzi Bankın mövqeyindən asılı olacaq:\n“Hazırda dollara tələbin artması müşahidə edilir. Mərkəzi Bank dollara olan tələbi ödəməklə, məzənnənin kəskin şəkildə dəyişməsinə imkan vermir. Növbəti dövrdə, dollara tələbin artmasını proqnozlaşdırmaq mümkündür. Çünki məzənnə Mərkəzi Bankın təşkil etdiyi hərracda olan valyuta həcmindən asılıdır. İndiki məqamda Mərkəzi Bank bazara birbaşa təsir imkanına malikdir”.\nİlin sonuna yaxın devalvasiya gözlənilirmi?\nVüqar Bayramov əlavə etdi ki, üzən məzənnə dövründə devalvasiya olmur:\n“Burada məzənnənin dəyişməsi, milli valyutanın möhkəmlənməsi qeydə alınıb. Yenə də, Mərkəzi Bank daha çox valyutanı bazara çıxarmaqla manatın mövcud məzənnəsini qoruyub saxlaya bilər. Mərkəzi bankın belə bir imkanları var. Ona görə də, Mərkəzi Bankın bazara nə qədər valyuta çıxarması birbaşa məzənnəyə təsir göstərəcək. Ona görə də, öncədən nəyisə proqnozlaşdırmaq düzgün deyil. Amma görünən də bundan ibarətdir ki, Mərkəzi Bank ilin sonunadək mövcud məzənnəni qoruyub saxalamağa çalışır. Bankın bəyanatında da qeyd olunur ki, Mərkəzi Bank ilin sonuna qədər mövcud intervalı qoruyub saxlamaq niyyətindədir”.\nBu günə olan - MƏZƏNNƏ - OXUMAQ ÜÇÜN TIKLAYIN!\nMərkəzi Bank Məzənnə devalvasiya Üzən Məzənnə Vüqar Bayramov\n12 Dekabr 2018 09:23\nKolumbiyada ümummilli lider Heydər Əliyevin vəfatının 15-ci ildönümü ilə bağlı xatirə gecəsi keçirilib - FOTO\n12 Dekabr 2018 09:12\n12 Dekabr 2018 09:03\n12 Dekabr 2018 08:42\nABŞ-ın terrorçulara təlim keçməsi yanlış addımdır -\nKafedə silahı çıxardı və... - Qətl videokameralara ANBAAN DÜŞDÜ - VİDEO\n12 Dekabr 2018 08:48


“Rusiya MN-in açıqlaması Putinin imzaladığı bəyannaməyə hörmətsizlikdir” – Qərb Xəbər\n“Rusiya MN-in açıqlaması Putinin imzaladığı bəyannaməyə hörmətsizlikdir”\n“Azərbaycan ərazisində “Dağlıq Qarabağ” adlı inzibati ərazi vahidi yoxdur. Rusiya Müdafiə nazirliyinin 26 və 27 mart tarixli açıqlamalarında “Dağlıq Qarabağ” ifadəsinin işlədilməsi Azərbaycan Respublikasının beynəlxalq birlik, o cümlədən Rusiya Federasiyası tərəfindən tanınmış və qəbul edilmiş ərazi bütövlüyünə qarşı hörmətsizlikdir”.\n“Qərb Xəbər” “məlumat verir ki, bu barədə Müdafiə Nazirliyinin yaydığı məlumatda deyilir.\n“Rusiya Federasiyası Müdafiə Nazirliyi bu açıqlaması ilə eyni zamanda Rusiya Federasiyasının Prezidenti, Rusiya Silahlı Qüvvələrinin Ali baş komandanı Vladimir Vladimiroviç Putin tərəfindən də imzalanmış sözügedən bəyannaməyə də hörmətsizlik nümayiş etdirir.\nMüdafiə Nazirliyi bir daha bildirir ki, Azərbaycanın Xocalı rayonunda “Furux” adlı kənd yoxdur. Qeyd edilən kəndin adı FƏRRUXDUR. Ümid edirik ki, növbəti açıqlamalarda kəndin adı düzgün formada göstəriləcək”, – deyə Nazirliyin açıqlamasında qeyd edilir.


Hacıqabulda 44 milyon manata layihə icra olunur - SƏNAYE - Fins.az\nHacıqabulda 44 milyon manata layihə icra olunur\nHacıqabul Sənaye Məhəlləsində tikinti işlərinin 90 faizi görülüb və ilin sonuna kimi istifadəyə verilməsi nəzərdə tutulur. Mütəxəssislərin fikrincə, məhəllədə istehsal ediləcək məhsulların satış bazarları ilkin olaraq MDB, Yaxın Şərq və Afrika ölkələri olacaq.\nFins.az xəbər verir ki, Prezident İlham Əliyevin müvafiq Sərəncamına əsasən salınan sənaye məhəlləsi rayonun Atbulaq kəndi ərazisində yerləşir. Sənaye məhəlləsinin tikintisi qeyri-neft sektorunun inkişafına təkan vermək və əhalinin məşğulluğunu artırmaq məqsədi daşıyır. Məhəllə sənaye sahəsində fəaliyyət göstərən kiçik və orta sahibkarlığın inkişafına dəstək olacaq. Burada ümumi dəyəri 44 milyon manat olan 7 layihənin icrası nəzərdə tutulub. Bu layihələr ağır maşınqayırma, xüsusi vaqonqayırma və kompozit materialları, plastik su qabları və tara, avtomobil, tikinti materialları avadanlıqlarının istehsalı sahələrini əhatə edir. Bu barədə Azərtac məlumat yayıb.\nRayon icra hakimiyyəti başçısının müavini Əslan Səmədov bildirib ki, tikinti işlərinə 200 nəfər cəlb olunub. Sənaye məhəlləsinin fəaliyyətə başlaması ilə yeni iş yerləri açılacaq, nəticədə rayonda əhalinin məşğulluq səviyyəsi yüksələcək. Həmçinin investisiya qoyuluşu və istehsalın artması nəticəsində rayonun iqtisadi imkanları da artacaq.\nLayihənin rəhbəri Qurban Burcəliyev söhbət zamanı tikinti işləri barədə məlumat verdi. Qeyd etdi ki, tikintiyə cari ilin əvvəllərindən başlanıb. Məhəllənin ümumi sahəsi 20 hektardır. Tikinti sahəsi isə 14 min kvadratmetr təşkil edir və onun 9 hektarında işlər başa çatıb. Tikililər yüksək səviyyədə, standartlara uyğun inşa olunur. İnzibati binada sığorta bank sisteminin yaradılması nəzərdə tutulur ki, bu da gələcəkdə sahibkarların işini asanlaşdıracaq.\nSənaye məhəlləsinin su-kanalizasiya sistemləri, təmizləyici qurğular, habelə elektrik enerjisi ilə təminatı işləri başa çatıb. Məhəlləyə xam malın gətirilməsi və istehsal olunan materialların xaricə ixracı üçün dəmir yolu xətti də çəkilib.\nHazırda tikintidə tamamlama işləri gedir. Əraziyə asfalt örtüyü vurulur və digər işlər görülür. Məhəllə istifadəyə verildikdən sonra burada 870 nəfər çalışacaq.


Naxçıvanın hərbi potensialı ən yüksək səviyyədədir - serqqapisi.az\nNaxçıvanın hərbi potensialı ən yüksək səviyyədədir\nNəşr edilib 20.01.2017 09:29 |\nAzərbaycan Respublikasının Prezidenti cənab İlham Əliyevin Naxçıvan Muxtar Respublikasına hər səfəri mühüm layihələrin həyata keçirilməsi, yeni infrastruktur obyektlərinin istifadəyə verilməsi ilə yadda qalır. Bu səfərlərdə diqqətçəkən məqamlardan biri də ölkə başçısının Naxçıvana hər gəlişində ordumuzun komplektləşdirilməsi ilə bağlı görülən işlərlə, o cümlədən döyüş arsenalı ilə tanış olması və yeni hərbi obyektlərin istifadəyə verilməsidir. Bu sahədə həyata keçirilən tədbirlər göstərir ki, dövlətimizin başçısı Naxçıvanın təhlükəsizliyinə xüsusi diqqət yetirir. Fikir versək görərik ki, son 13 ildə muxtar respublikaya 13 dəfə səfər edən Prezident İlham Əliyev hər gəlişində hərbi hissələrdə olub, yeni infrastruktur obyektlərinin açılışını edib, şəxsi heyətin sosial və xidmət şəraiti ilə maraqlanıb. Və hər dəfə də muxtar respublikada bu sahədə həyata keçirilən tədbirlərin davamlı olacağının anonsunu verib.\nAli Baş Komandanın Naxçıvan Muxtar Respublikasına göstərdiyi bu həssas yanaşma bir çox tərəfləri ilə diqqət çəkir. Birinci ona görə ki, ötən əsrdə xalqımıza qarşı aparılmış və bu gün də davam etdirilən ədalətsiz siyasət nəticəsində Naxçıvan Azərbaycanın əsas ərazisindən ayrı düşüb. Bu, o deməkdir ki, istənilən dövrdə Naxçıvanın təhlükəsizliyi, ilk növbədə, buradakı hərbi birləşmələrdən asılıdır. Digər tərəfdən, Naxçıvan əvvəllər də, indi də Azərbaycan üçün, sadəcə, bir ərazi vahidi deyil, eyni zamanda keçid qapısıdır. Deməli, Naxçıvan həm də strateji regiondur. Qədim diyarın strateji əhəmiyyəti isə indi yox, hələ tarixən buradan keçən Böyük İpək Yolunun mövcudluğu ilə öz təsdiqini tapıb. Məsələnin daha önəmli tərəfi isə ermənilərin Qafqaza köçürülməsindən sonra bu qədim Azərbaycan diyarına mütəmadi olaraq əsassız ərazi iddiaları ilə bağlıdır. Maraqlıdır, ermənilər Naxçıvana niyə bu qədər iddialıdırlar? Əlbəttə, ümumi cavab bundan ibarətdir ki, Azərbaycanın istənilən bölgəsi ermənilər üçün iddia mənbəyidir. Hətta ötən əsrin sonlarından Dağlıq Qarabağın “müstəqilliyini” tanıda bilməyən erməni ideoloqlarının bəziləri bildirirdilər ki, “...əslində, mübarizəmizə Naxçıvan üzərindən başlasaydıq, biz Qarabağdan da üstün mövqelər əldə edə bilərdik...” Bu cür zəhərli ideologiyanın müəllifləri düşünürdülər ki, Naxçıvanı çox qısa bir müddətdə ram edə biləcəklər. Dağlıq Qarabağ və digər ətraf rayonları işğal edən ekstremist qüvvələr Naxçıvana da davamlı hücum edir, sərhəd bölgələrimizi daim təhdid altında saxlamağa çalışırdılar. Məqsəd Ermənistanın dövlət sərhədlərini genişləndirmək, Azərbaycanla Türk dünyası arasında əlaqəni kəsmək, Şərq-Qərb dəhlizində söz sahibi olmaq, Türkiyə Respublikasına qarşı ərazi iddialarını real müstəviyə çıxarmaq və “Zəngəzur planı”nı uğurla sona çatdırmaqla Cənubi Qafqazdakı digər ərazilərin işğalı üçün zəmin hazırlamaqdan ibarət idi. Ulu öndər Heydər Əliyevin 1990-1993-cü illərdə Naxçıvanda yaşayıb fəaliyyət göstərməsi düşmənlərin arzusunu gözündə qoydu. Naxçıvan torpaqlarını işğal edə bilməyən erməni daşnakları bu ərazilərə iddialarından əl çəkməyiblər. Hadisələrin sonrakı inkişafı göstərdi ki, düşmən istənilən vaxt torpaqlarımıza hücum edə bilər. Amma son dövrlərdə düşmənin bu istiqamətdə hücumları xeyli səngiyib. Bunun isə səbəbləri var. Səbəblərdən biri odur ki, əvvəlki dövrlərdən fərqli olaraq indi Naxçıvanı kompleks hərbi birləşmələri özündə cəmləşdirən Əlahiddə Ümumqoşun Ordusu qoruyur. Bu ordunun döyüş arsenalı ən müasir silahlarla, hava hücumundan müdafiə vasitələri, o cümlədən düşməni hər an vahiməyə salacaq raket-artilleriya qurğuları ilə komplektləşdirilib. Hava hücumundan müdafiə vasitələri düşmən ərazisini nəzarətdə saxlamaqla yanaşı, muxtar respublikanın hava sərhədlərini poza biləcək istənilən obyektin yüksək dəqiqliklə zərərsizləşdirilməsinə imkan verir. Əgər əvvəllər muxtar respublikanın sərhədlərinə edilən hücumlar işğal məqsədi daşıyırdısa, indi təsadüfi hallarda eşidilən zəif silah səsləri buradakı ordu hissələrini təxribata sövq etməyə hesablanır. Çünki Dağlıq Qarabağ və digər işğal olunmuş Azərbaycan torpaqlarından fərqli olaraq Naxçıvandakı döyüş əməliyyatları dövlət sərhədinin pozulmasından sonra başlaya bilər. Lakin bu amil də düşmənlər üçün effektli deyil. Ona görə ki, Əlahiddə Ümumqoşun Ordusunun istifadəsində olan yüksək dəqiqliyə malik müasir raket və artilleriya kompleksləri Naxçıvandan cəmi 60 kilometrlik məsafədə yerləşən paytaxt İrəvana zərbələr endirməyə imkan verir. Yəqin ki, qarşı tərəf bu amili hesaba almamış deyil. Məhz bu baxımdan Azərbaycan Respublikasının Prezidenti, Ali Baş Komandan cənab İlham Əliyevin muxtar respublikaya hər səfəri həm də düşmən ölkədə diqqət mərkəzində saxlanılır.\nBurada əsas diqqət mərkəzində olan amillərdən biri də Əlahiddə Ümumqoşun Ordusunun müasir silah-sursatla təmin edilməsi, hərbi birləşmələrdə xidmət üçün lazımi şəraitin yaradılması, şəxsi heyətin döyüş hazırlığının yüksək səviyyədə olmasıdır. Ali Baş Komandan muxtar respublikaya hər səfərində hərbi hissələrdə olur, ordu quruculuğu sahəsində görülən işlərlə maraqlanır. Bu dəfə də belə oldu. Dövlət başçısı yanvarın 11-də Əlahiddə Ümumqoşun Ordusunun “N” saylı hərbi hissəsindəki əsgər yataqxanasının və Əsgəri-Məişət Kompleksinin açılışını etdi. Yaradılmış şəraitlə bağlı məlumatlandırılan Ali Baş Komandan sonra silahlanmaya qəbul edilən hərbi texnika ilə tanış oldu. Prezident İlham Əliyev bu sahədə görülən işləri belə qiymətləndirdi: “...Bu gün, eyni zamanda, hərbi hissədə olarkən bir daha gördüm ki, Naxçıvanın hərbi potensialı da lazımi səviyyədədir. Biz bu istiqamətdə də böyük iş aparmışdıq və bu gün də aparırıq. Bu gün Naxçıvan ordusu istənilən vəzifəni icra etməyə hazırdır, öz sərhədlərini qoruyur və siz burada düşmənlə üz-üzə yaşayırsınız, cəsarətlə yaşayırsınız, rəşadət göstərirsiniz və göstərmisiniz. 1990-cı illərin əvvəllərində Heydər Əliyevin rəhbərliyi ilə naxçıvanlılar öz diyarını qoruya bildilər, düşməni yerinə oturtdular. Bu gün Naxçıvanın hərbi potensialı ən yüksək səviyyədədir. Ən müasir texnika, silah, sursat buraya göndərilir və döyüş qabiliyyəti artır, xidmət şəraiti yaxşılaşır. Bu gün olduğum hərbi hissədə ən yüksək şərait yaradılıb. Yəni, Naxçıvanın hərbi potensialı və müdafiə qabiliyyəti daim diqqət mərkəzindədir”.\nAli Baş Komandanın səsləndirdiyi bu fikirlərdən də görünür ki, Naxçıvanın müdafiə qabiliyyətinin yüksəldilməsi daim diqqət mərkəzində olub və bundan sonra da olacaq. Ötən dövr ərzində burada yüksək hərbi potensial yaradılıb. Naxçıvandakı Əlahiddə Ümumqoşun Ordusu müasir texnika, silah və sursatla təmin olunub. Bütün bunlar isə düşmənləri qorxutmaya bilməz. Bu qorxudan doğan həyəcanlı açıqlamaları ötən il Əlahiddə Ümumqoşun Ordusunun təlimləri zamanı düşmən ölkənin mətbuatından da bilirik. Ölkə başçısının burada olarkən səsləndirdiyi “Bu gün Naxçıvan ordusu istənilən vəzifəni icra etməyə hazırdır” fikri isə düşmənə məhz bu istiqamətdə anonsu verilmiş xəbərdarlıqdır.\nBəli, bu gün Naxçıvanın hərbi potensialı ən yüksək səviyyədədir. Əlahiddə Ümumqoşun Ordusu Naxçıvanın təhlükəsizliyinin qarantıdır. Regionumuzun təhlükəsizliyi muxtar respublikada yeni iqtisadi layihələrin həyata keçirilməsinə, buraya gələn turistlərin sayının artmasına, Naxçıvanın müxtəlif beynəlxalq tədbirlərə ev sahibliyi etməsinə imkan verir. Ümumilikdə isə Azərbaycan Silahlı Qüvvələrinin regionun, eləcə də dünyanın ən güclü ordularından biri səviyyəsinə qalxması həm də tarixən xalqımızın başına gətirilən qanlı hadisələrdən alınmış tarixi ibrət dərsidir. Əgər Azərbaycan zamanında indiki kimi güclü milli orduya sahib olsaydı, Xocalı, 20 Yanvar kimi qanlı hadisələr də tariximizdə yaşanmayacaqdı.\nBu gün hər birimiz qürur hissi keçiririk ki, biz müstəqil dövlətdə yaşayırıq, xalqımız bu Vətənin müstəqilliyi, ərazi bütövlüyü uğrunda şəhid olmuş qəhrəmanlarımızı unutmur, onları elliklə yad edir. Bu qürur hissini isə bizə qüdrətli müstəqil Azərbaycan və onu qoruyan güclü Ordumuz yaşadır.


Bakutel 2018 - Smart Systems Technology\nSmart Systems Technology MMM şirkəti, ənənvi “Bakutel 2018” – 24-cü Azərbaycan Beynəlxalq Telekommunikasiya, İnnovasiya və Yüksək Texnologiyalar Sərgi və Konfransında iştirakını uğurla başa vurmuşdur.\n4-7 dekabr tarixlərində Bakıda “Bakutel 2018” – 24-cü Azərbaycan Beynəlxalq Telekommunikasiya, İnnovasiya və Yüksək Texnologiyalar Sərgi və Konfransı keçirildi. “Yüksək texnologiyalar həftəsi” çərçivəsində baş tutan ənənəvi “Bakutel” sərgisi təkcə informasiya texnologiyaları sahəsində əldə olunan nailiyyətlərin nümayişi ilə məhdudlaşmır. Sərgi işgüzar konfransların, perspektivli əməkdaşlıqların, rəqəmli gələcəyin yeni aspektlərinin formalaşması üçün qlobal platforma rolunu oynayır.\nAzərbaycan Respublikasının Prezidenti İlham Əliyev, birinci xanım Mehriban Əliyeva, qızları Leyla Əliyeva və Arzu Əliyeva “Bakutel 2018” sərgisinin ekspozisiyası ilə tanış olublar.\nTədbirin təntənəli açılış mərasimində çıxış edən Nəqliyyat, Rabitə və Yüksək Texnologiyalar naziri Ramin Quluzadə qeyd edib ki, “Bakutel” sərgisi sənaye mütəxəssislərinin ənənəvi görüş yerinə və regionun ən nəhəng İKT tədbirinə çevrilib. Biznes strukturlarının rəhbərləri, peşəkarlar “Bakutel” sərgisinin platformasında qlobal məsələləri həll edir, perspektiv layihələri müzakirə edir və müxtəlif qərarlar qəbul edir. Eyni zamanda, sərgidə İKT sahəsinin ən son nailiyyətləri, innovasiyalar nümayiş olunur, bu sahədə beynəlxalq əməkdaşlıq imkanları üçü şərait yaradılır.\nBu il “Bakutel 2018” dünyanın 20 ölkəsini təmsil edən 230 şirkəti bir araya gətirməklə, əhatə etdiyi sərgi sahəsi üzrə 25% artım nümayiş etdirib. İstifadəçilərə aparıcı İKT şirkətləri, mobil operatorlar, internet provayderləri, sistem inteqratorları, tanınmış brendlərin distribyutorları və gənc layihəçilər tərəfindən real həll variantları və texnologiyalar təqdim edildi.\nSMART SYSTEMS TECHNOLOGY MMM – Yeni əməkdaşlıqlar, yeni imkanlar\nBakutel 2018 sərgisində Smart Systems Technology şirkəti, Rusiya Federasiyasının NAG texnologiya şirkəti ilə birlikdə sərgi iştirakçılarına öz xidmət və məhsullarını təqdim etmişdirlər. İnformasiya və Kommunikasiya Texnologiyaları üzrə avadanlıq və həllər istiqamətində yüksək təcrübəyə malik olan NAG şirkəti bu ildən etibarən Azərbaycan bazarında öz aktiv fəaliyyətini həyata keçirmək məqsədilə Smart Systems Technology şirkəti ilə Partnyorluq müqaviləsi imzalamış və Smart Systems Technology şirkəti, NAG şirkətinin Azərbaycan üzrə rəsmi Partnyoru statusunu əldə etmişdir. 2019-cu ildən etibarən birgə əməkdaşlıq çərçivəsində yeni İT layihələrin icrasına start veriləcək, NAG şirkətinin təklif etmiyi geniş çeşidli İT avadanlıqların və İT həllərin müştərilərə təklif edilməsinə başlanılacaqdır.


Ermənistan özü heç zaman Azərbaycanla müharibə apara bilməz - Rufiz Qonaqov » www.DovletXeberleri.az\nwww.DOVLETXEBERLERI.az » Manşet » Ermənistan özü heç zaman Azərbaycanla müharibə apara bilməz - Rufiz Qonaqov\n9-03-2018, 16:39Ermənistan özü heç zaman Azərbaycanla müharibə apara bilməz - Rufiz Qonaqov\nDovletxeberleri.az Metbuat.az-a istinadla xəbər verir ki, A.Babacanyan "1in.am" saytındakı məqaləsində deyib: “Ermənistanın Rusiya ilə imzalanan müttəfiqlik haqqında müqaviləsi var. Lakin Putinin son çıxışından belə çıxır ki, bizi yalnız nüvə hücumu zamanı qoruyacaqlar. Ermənistanın hazırda yalnız bir real düşməni var, o da Azərbaycandır. Azərbaycanın isə nüvə silahı yoxdur. Digər potensial düşmən isə Türkiyədir və o da nüvə gücü sayılmır. Yəni bu ölkələrin hücumu zamanı Rusiyanın hərəkətə keçməsini gözləməyə dəyməz. Ermənistana ABŞ və ya Çinin hücumu isə başqa məsələdir. Belə olan halda Rusiyanın cavabı ani olacaq. Bu da yalnız bir halda baş verəcək. Əgər ABŞ və Çin Ermənistana nüvə zərbəsi endirsə, Moskva cavab verəcək. Bəlkə də hücumdan sonra Rusiyanın bu müttəfiqlik sənədini itirdiyi ortaya çıxacaq”.\nİrəvanın nüvə silahına sahib olmaq planı – Rəsmi...\nPentaqon Rusiyaya nüvə zərbəsi endirməyə...\nRusiyanın Ermənistana göndərdiyi raketlər...\n“Nüvə silahı ABŞ təhlükəsizliyinin məhək daşıdır”...


Tahir Kərimov Salyandakı villasını neçiyə satır? “Lotu Quli”dən sirli cavab gəldi: &# Astara Təhsil şöbəsində milyonlar necə yeyilib? YASAMALDA dini REYD “Hyundai” şirkəti çökür Prezidentlərin şəxsi aşbazları Hindistana çağırı Neft 40 dollara kimi ucuzlaşacaq – ANALİTİ İran seçkilər ərəfəsində: növbəti prezident kim İsmayıllıda qışa hazırlıq məsələləri müzakirə ol Sərnişindaşımada qiymətlərlə bağlı Tarif Şurasın İKT sahəsində havaya sovrulan qrantlar – n AzTV-nin sədri və icra başçısı istintaqa cəlb olunub\n18 Noyabr 2015 / 17:15 / Baxış sayı: 1575 AzTV-nin rəhbəri Arif Alışanov və Xətai rayonunun icra başçısı Razim Məmmədov “MTN işi”nə görə istintaqa cəlb olunub. Bu barədə istiqlal.az-a etibarlı mənbə məlumat verib. Məlumatda deyilir ki, “MTN işi” ilə bağlı araşdırmalar zamanı Arif Alışanovla Razim Məmmədovun keçmiş MTN şefi Eldar Mahmudovla işbirliyinə dair faktlar ortaya çıxıb.\nBundan əvvəl məlumat yaymışdıq ki, Arif Alışanov “MTN işi”nə görə ciddi narahatdır. Çünki o, Eldar Mahmudov və dəstəsini maliyyələşdirənlərdən biri olub. Həmin məlumatda AzTV sədrinin Eldar Mahmudovun tələsinə necə düşdüyünü də qeyd etmişdik. Bir daha xatırladaq ki, Arif Alışanov Eldar Mahmudovun “tələsinə” düşməsinin səbəbkarı kürəkəni Orxan Əkbərov olub. Orxan Əkbərov Fətulla Gülənin Azərbaycandakı ofisinin “qeyri rəsmi” koordinatoru Elnur Aslanovun sağ əlidir.\nOrxan Əkbərov hələ 2012-ci ildə Vaşinqtonda təşkil olunan bir tədbirdən sonra Pensilvaniyaya gedərək Fətulla Gülənlə görüşüb. Onun Fətulla Güləndən hocasından bir çox məsələlərdə məsləhət aldığını sübut edən həmin görüşün dəlilləri MTN-ə göndərilib. Bu faktlardan istifadə edən Eldar Mahmudov ildə dövlət büdcəsindən 40 milyondan çox vəsaiti sümürən AzTV şefini “aylığa” otuzdurub.\nHəmçinin qeyd etmişdik ki, Eldar Mahmudovun atası akademik Əhməd Mahmudovun doğum və ölüm günlərini xüsusi təmtəraqla qeyd edən Arif Alışanov “MTN işi”ndən dərhal sonra Eldar Mahmudovun atasının bütün “lentləri”ni AzTV-nin arxivindən sildirib.\nRazim Məmmədova gəlincə, onun Eldar Mahumdovla sıx təmaslarının olduğu bildirilir. Razim Məmmədov Sumqayıtda “Univermaq Zaman” kimi tanınan iş adamı Zaman İsgəndərovun bacısı oğludur. Onun bir dayısı da vaxtilə təhsil nazirinin müavini olub. Söhbət İsgəndər İsgəndərovdan gedir. Onun icra başçısı təyin olunmasında dayılarının da mühüm rolu olub. Razim Məmmədov icra başçısı təyin olunduqdan sonra Eldar Mahmudovun setinə düşüb.


İçərişəhərdə nərd, qız qaçıran bəy, erotika "qaranquşu"...\nBrejniyevi güldürən dahinin ömür yolu\nHəmin günlərdə sovet Azərbaycanını paytaxtını, Bakını İstanbula çevirmişdilər. Bakıya bir qədər türk koloriti vermək üçün küçələrdə çadralı qadınlar belə peyda olmuşdu. Bununla belə, yerli insanların - xüsusi ilə də içərişəhərlilərin heysiyyatıyla da oynamaq istəmirdilər. Xüsusi ilə də filmin qəhrəmanı Genanı fahişə öz evinə çağıranda.\nAmma qısa müddətdə mehribanlaşa da bilmişdilər içərişəhərlilərlə. Axşamlar çəkiliş qrupu Bakını, xüsusən də İçərişəhəri gəzir, yerli camaatla vaxt keçirirdilər. Xüsusən də Nikulin. O, bakılılarla nərd oynamağa belə vaxt tapırdı. Və deyilənə görə, mərcdən oynayırmışlar. Və həmişə də Nikulin uduzurmuş.\nMironov isə bir başqa aləm imiş. Onunla şəkil çəkdirmək üçün növbə düzülürmüşlər. Bakıdakı çəkilişlərdən sonra aktyor heyətinə, çəkiliş qrupuna böyük bir ziyafət də verilir. “Mən Bakını, bakılıları unutmayacam. Hər şeyə görə, çox sağ olun” deyib filmin rejissoru. Leonid Qayday. Sovet kinosuna “Brilyant əl” kimi onlarla möhtəşəm əsər bəxş etmiş dahi rejissor...\nUzaq Sibirdə anadan olmuşdu. 1923-cü il yanvarın 30-da, İrkutskda. Atası İov İsidoroviç Qayday dəmiryolunda çalışıb. Aktyor olmaq arzusunda imiş.\nLeonid uşaq vaxtlarından orta məktəbin, dəmiryolçular klubunun dram dərnəklərində çıxış edir. Təzəcə 18 yaşı tamam olur ki, müharibə başlayır. Döyüşlərin birində yaralanaraq, ordudan tərxis olunur. 1947-ci ildə İrkutsk vilayətinin dram teatrında işıqçı və aktyor kimi çalışmağa başlayır, eyni zamanda teatr studiyasında təhsil alır.\n1949-cu ildə təhsilini davam etdirmək üçün Moskvaya gedir, Ümumittifaq Kinematoqrafiya İnstitutunun rejissorluq fakültəsinə daxil olur. Burada o, Qriqori Aleksandrovun sinfində dərs alır. Onun ilk ekran əsəri olan “O biri dünyadan nişanlı” komediyasından sonra senzura Qaydayı "antisovetçi" adlandırır. Amma “Köpək Barbos və qeyri-adi kross” filminin ekranlara çıxması ilə rejissor şöhrət qazanır. Bundan sonra onun çəkdiyi 20-dək filmin, demək olar ki, hamısı sevilir və tamaşaçılar tərəfindən indi də böyük həvəslə baxılır: “I" əməliyyatı və Şurikin macəraları”, “Qafqaz əsiri”, “On iki stul”, “Brilyant əl”, “İvan Vasilyeviç peşəsini dəyişir”...\nFilmlərinin ssenarisini demək olar ki, həmişə Qayday özü yazırdı. Bu filmlərdə qəhrəmanların səsləndirdiyi bir çox ifadələr xalqın dilində zərb-məsələ çevrilmişdi. Rejissor tanınmış aktrisa Nina Qrebeşkova ilə ailə həyatı qurmuşdu. Onlar 40 il birlikdə yaşayıblar. Leonid Qayday 1993-cü il noyabrın 19-da vəfat edir. Bu dahi sənətkarın qısa tərcümeyi-halıdır.\nAmma onun həyatında olduqca maraqlı məqamlar var. Məsələn, çox az adam bilir ki, Qayday hər çəkiliş günü bir boşqab sındırırmış. Hə, ayağının altına salıb qırırmış. Əlamətə inanan adam imiş. Bir dəfə boşqab sınmayıb. Qayday həmin gün çəkilişi dayandırıbmış. Qara pişiyin mistikasına da inanırmış. Məhz bu səbəbdən onun bütün filmlərində qara rəngli pişiklər yer alıb. “I əməliyyatı” filmindəki o epizod yadınızdırmı? Sən demə, Qaydayın öz başına gəlibmiş...\n1942-ci ildə cəbhədə onları sıraya düzürlər. Zabit sıra önündə qışqırır:\n- Artilleriya bir nəfər!\n- Kəşfiyyat bir nəfər!\n- Kavaleriya bir nəfər!\n- Bəsdir, sıravi Qayday! İmkan ver siyahını oxuyaq!\nAktyor duyumu da fantastik olub. “I əməliyyatı və Şurikin macəraları” filminə əvvəlcə özünü çəkmək istəyirmiş. Əsas qəhrəman Vladik Arkov roluna 40 nəfər aktyor namizəd idi, aralarında Vitali Solomin, Aleksandr Lenkov, Evqeni Jarikov da vardı. Heç biri rejissoru qane etmədi. Bir gün Leonid Qayday Leninqradda Aleksandr Demyanenkonu görür və qərar verir ki, axtardığını tapıb.\nDemyanenko əslində əsmər idi, rola görə onu sarışın edirlər. Obrazın adını da dəyişib “Şurik” qoyurlar. “I əməliyyatı və Şurikin başqa macəraları” belə yaranır.\nMaraqlı nüanslardan biri də “İvan Vasileviç peşəsini dəyişir” filminin çəkilişi zamanı olub.\nDeyilənə görə, hələ 1934-cü ildə Mixayıl Bulqakov zaman maşını yaratmağa çalışan moskvalı ixtiraçı-alim Nikolay İvanoviç Timofeyev haqda komediya-pyes yazır. Pyesdə Nikolay İvanoviç zaman maşını vasitəislə İvan Qroznını müasir dövrə gətirir, əvəzində isə evlər idarəsinin müdiri Bunş-Koretski və fırıldaqçı Jorj Miloslavskini keçmişə yollayır. Senzura pyesi oxuyanlar Bulqakovu pyesdə bəzi dəyişikliklər etməsi üçün dilə tuturdular. Hər kəs İvan Qroznı ilə İosif Stalin obrazının açıq-aydın bənzərliyinə görə qorxurdu.\n“İvan Vasiliyeviç” məsələsi Leonid Qayday bu işə əl qoyandan sonra uğur qazandı. Tanınmış rejissor, Bulqakov xəttini tam olaraq saxladı, təkcə 30-cu illərə aid detalları 70-ci illərə uyğunlaşdırmalı oldu. Məsələn, pyesdə haqqında bəhs edilən patefon maqnitofonla, palto dəri gödəkcə ilə dəyişdirildi, zaman maşınında isə tranzistorlardan istifadə edildi. Filmin qəhrəmanı Yakinin isə İvan Qroznı ilə görüşündə 30-cu yox, 70-ci illərdə SSRİ-də məşhur olan kino artistlərinin adını sadalayır. Yeri gəlmişkən, film amerikalı tamaşaçılara da tanışdır, ancaq filmin amerikan versiyasının adı “İvan Vasiliyeviç: yenidən keçmişə” olaraq dəyişdirilib.\nLeonid Qayday müxtəlif tryuklardan istifadə etməyi xoşlayırdı. Məhz o, ilk dəfə çimərlik geyimində, qısa ətəkli əlbisələrdə qadın obrazları yaradır və çəkirdi. Bu, həmin dövrdə sovet kinosunda az qala erotik səhnə kimi görünürdü.\n“Qafqaz əsiri” filminin ekranlara çıxması da maraqlıdı. Filmə ilk dəfə Brejnev baxıb. Yaltada dincələrkən, köməkçilərinə deyib ki, təzə komediyaya baxmaq istəyir. “Qafqaz əsiri” isə təzə çəkilibmiş, amma senzurada imiş. Filmi Brejnevə göstərilər. Baxır, baxır, yenə də baxır. Və hər dəfə də uğunub gedir.\n- Buraxın, sovet xalqı baxsın.\n- Leonid İliç, olmaz. Orada bir ifadə var. Keçən il bəy, partiya üzvü olan qızı qaçırıb.\nBrejnev yenə gülür:\n- Əziz yoldaş, başa düşün, Qafqazdır axı!\nBeləcə, film ekranlara çıxır.\nƏslində, bu gün 94 yaşı tamam olan bu dahi haqda çox yazmaq olar. Bəlkə də gənc nəslin onu tanıması üçün. Çünki indiki gənclər bilməz: onların valideynləri, nənə və babaları bu kişinin filmləri ilə böyüyüb. Leonid Qaydayın. Bu gün 94 yaşı tamam olan bu böyük kişinin…\n08.07.2020 18:30 31


Kollektor azərbaycanlı körpəyə hücum çəkəndən sonra...\n2021, 21 İyun, Bazar ertəsi, Bakı vaxtı 09:04\nKollektorun divarda buraxdığı yazı.\nRusiyada azərbaycanlı borclu ailəyə hücum çəkərək, körpəni yaralayan kollektorun işi böyük rezonans doğurub. Artıq həmin kollektorun məhkəməsi başlanıb. Başlıcası odur ki, məhz bu hadisədən sonra Rusiyada antikollektor qanunu qəbul edilib. Bənzər olaylar Azərbaycanda da baş verir. Məsələn, kollektorlardan biri vətəndaşdan böyrəyini satmağı istəmişdi.\nBu baxımdan kollektor fəaliyyətinin tənzimlənməsi ortaya ciddi məsələ kimi çıxır və bu tələblə aramsız çıxış edənlərdən biri də bank məsələləri eksperti Əkrəm Həsənovdur.\n«AZƏRBAYCANDA KOLLEKTORLAR BORCLULARIN BAŞINA MİN OYUN AÇIR VƏ...»\nƏ.Həsənov AzadlıqRadiosuna açıqlamasında deyib ki, Azərbaycandakı kollektorlar borcluların başına min oyun açır və bütün bunlar cəzasız qalır: «Borc alan krediti bankdan götürür və bu fakt bank sirridir, heç kəsə açıqlana bilməz. Kreditin qaytarılarkən, problem yaşayan bankın işi kollektora ötürməsi bank sirrinin pozulmasıdır. Ən azı buna görə, kollektorların fəaliyyətini tənzimləyən qanuna ehtiyac var. Yəni, vətəndaş tanımadığı 3-cü şəxslə - kollektorla əlaqə saxlamağa, təmasda olmağa məcbur edilir. Buna görə də qanun kollektorların fəaliyyətini tənzimləməlidir».\n«KOLLEKTORLARIN KİMLİYİ BİLİNMİR»\nEkspert sözlərinə bunu da əlavə edir ki, ilk növbədə, kollektorların sərmayəsiylə bağlı minimum tələb olmalıdır: «Məsələn, 1 milyon manat. Hər yoldan ötənin bu işlə məşğul olmaması üçün. Daha sonra kollektorların təhsil və təcrübəsinə tələblər olmalıdır. Onlar attestasiyadan keçməlidirlər. Məhkumluqları da olmamalıdır. Nəhayət, kreditin qaytarılması prosesinə tələblər olmalıdır. Məsələn, müəyyən dövrdə vətəndaşı nə qədər narahat edə bilər, nəyi edə bilər, nəyi edə bilməz və s. Vətəndaşa da tam imkan verilməlidir ki, təmasın səs və video yazısını aparsın və s. Bizdə belə qanuna ehtiyac böyükdür, çünkikollektorların kimliyi bilinmir, kapitallarıazdır, özbaşınalıq edirlər».\n«VƏTƏNDAŞIN MÜFLİSLƏŞMƏSİNƏ DAİR QANUNA DA EHTİYAC VAR»\nƏ.Həsənov kollektorla yanaşı, vətəndaşın müflisləşməsi barədə də qanunun qəbuluna ehtiyac olduğunu deyir: «Rusiyada, aparıcı ölkələrdə olduğu kimi, belə qanun da var. Yəni borcunu ödəyə bilməyən vətəndaş özünü müflis elan edir və ondan artıq heç kəs borcu tələb edə bilməz. Əvəzində ona bəlli vəzifə tutmaq və bəlli fəaliyyətlə məşğul olmaq müəyyən dövr ərzində qadağan edilir. Üstəlik, bu adamın adı da müflislər siyahısına daxil edilir ki, hami borc verəndə ehtiyatlı davransın. Bizdə də bu qanuna ehtiyac var».


Mövzuya aid xəbərlər erməni\nDaha iki nəfər Azərbaycan Respublikasına qarşı casusluq ittihamı ilə məhkəmə qarşısına çıxarılacaq.\nErməni əsgərlərlə dolu yeddi yük maşını sərhədimizə yaxınlaşıb: MN-dən reaksiya\nMayın 25-də günorta saatlarında Ermənistan silahlı qüvvələrinin şəxsi heyətlə dolu yeddi yük maşını sərhədin qeyd olunan sahəsinə yaxınlaşmağa cəhd edib.\nViken Eulcekcian və maddi mükafat müqabilində muzdlu kimi döyüşən digər şəxslər Azərbaycan Respublikası vətəndaşları və Ordusuna qarşı terrorçuluq fəaliyyətində iştirak ediblər.\nErmənilər Qarabağda cəsəd axtarışını dayandırdılar\nErmənilər Qarabağ münaqişəsi zonasından indiyədək özlərinin 1518 hərbi qulluqçusunun cəsədlərini tapıblar.\nRusiya Qarabağda ermənilər üçün 260 binanı bərpa edib\nYenidən qurulan binalar arasında özəl, çoxmərtəbəli və sosial binalar da yer alır. Qeyd olunur ki, hazırda Qarabağda 15 binada bərpa işləri davam edir.\nHəyəcan təbili: Keşikçimizin başı üzərində qara buludlar dolaşır\nBizə başqa seçim haqqı tanınmır – Ya sahib çıxmalıyıq, ya da sahib çıxmalıyıq


Abşeronda kecirlən ödənişsiz İKT kursunun sertifikatları təqdim edilib » Absheronxeber.az | İnformasiya agentliyi\n7-12-2017, 19:20 Oxunub: 698\nBu gün Xırdalan şəhəri Heydər Əliyev adına mərkəzdə Abşeron Rayon İcra Hakimiyyətinin təşkilatçılığı və rayon Gənclər və İdman İdarəsinin dəstəyi ilə keçirilən “Kompüter İnformatika kurslarının” məzunlarına sertifikatların təqdim edilməsi mərasimi keçirilib.\nToplantıda Abşeron Rayon İcra Hakimiyyəti başçısının müavini – İctimai-siyasi və humanitar məsələlər şöbəsinin müdiri Fuad Cəbrayılov, Abşeron rayon Gənclər və İdman İdarəsinin rəisi Əsgər Əmirəliyev, tədris kurslarının rəhbəri Şamo Əliyev, eləcə də tələbələr iştirak edib.\nF.Cəbrayılov bildirib ki, Abşeron rayon icra hakimiyyətinin başçısı İradə Gülməmmədovanın təşəbbüsü ilə hər il düzənlənən bu layihənin məqsədi rayonda yaşayan şəhid ailələri, əlillər və imkansız ailələrin övladlarına informasiya-kommunikasiya texnologiyaları sahəsində biliklərə yiyələnməsinə və məşğulluğunun artırılmasına nail olmaqdır. F.Cəbrayılov kompüter kurslarına cəlb olunanların sayının çox olması məqsədi ilə elanların zəruriliyini vurğulayıb. Gənclərə ilk addımlarında xeyir-dua verərək, qeyd edib ki, rayonda gənc və istedadlı kadr bazasının olması olduqca vacib amillərdən biridir və İcra Hakimiyyəti gənclərə dəstək məqsədi ilə onların işlə təmin olunmasında yerli sahibkarlarla görüşlər təşkil edəcək.\nAbşeron rayonunda keçirilən ödənişsiz kompüter kurslarına görə Abşeron rayon İcra Hakimiyyətinin başçısı İradə Gülməmmədovaya dərin ehtiramını bildirən Ə.Əmirəliyev, ulu öndərin adını daşıyan möhtəşəm sarayda gənclərlə birgə bu cür kursların keçirilməsini ümummili liderin gənclərlə bağlı siyasətinə verilən bir səs kimi qiymətləndirib. Belə layihələrin gələcəkdə inkşaf etdirilməsini və daha da təkminləşdirilməsini arzu edən Ə.Əmirəliyev tədris kursu ilə əlaqədar gənclərin yalnız müsbət sədalarını eşitdiyinə görə növbəti kurslara start verilməsində əlindən gələni əsirgəməyəcəyini bildirib.\nTədris kurslarının rəhbəri Ş.Əliyev bu kursların Abşeron Rayon İcra Hakimiyyətinin başçısı İradə Gülməmmədovanın təşəbbüsü ilə ilk öncə imkansız insanlar üçün yaradıldığını bildirib. Hazırda mərkəzdə yalnız adıgedən kurslar deyil, rəssamlıq, smart sinif, elektron kitabxana, fotostudiya və s. kimi kabinetlərin xidmət göstərdiyini deyib. Tədris kursunun buraxılış sinifinin ofis proqramları, dizayn proqramları kimi əlavə proqramlara da yiyələndiyini qeyd edib. Birgə layihənin davam etdirilməsini dəstəkləyən kurs rəhbəri bu cür hazırlıqların gələcəkdə intellektual cəmiyyətin formalaşmasına təkan olmasını qeyd edib.\nDaha sonra kursu müvəffəqiyyətlə başa vurmuş 20 tələbəyə sertifikatlar təqdim olunub, xatirə şəkilləri çəkdirilib.


Kəlbəcərin qaytarılması Azərbaycanın möhtəşəm tarixi Qələbəsinin daha bir təsdiqidir. - Xəbərlər - İMİŞLİ RAYON Icra Hakimiyyəti\nKəlbəcər rayonu işğaldan azad olundu. Bu günü Azərbaycan xalqı uzun illər ərzində səbirsizliklə gözləyirdi. Azərbaycan, Rusiya prezidentləri və Ermənistanın baş nazirinin noyabrın 10-da imzaladığı üçtərəfli bəyanat Kəlbəcərin geri qaytarılmasını təmin etdi.Azərbaycan Vətən müharibəsinin 44 günü ərzində 4 rayonu, Şuşa və Dağlıq Qarabağdakı digər torpaqlarımızın mühüm hissəsini hərbi yolla işğaldan azad etmişdisə, noyabrın 20-də Azərbaycana qovuşan Ağdamı, indi isə Kəlbəcər rayonunu siyasi yolla nəzarəti altına keçirir.Kəlbəcər də Müzəffər Ali Baş Komandanın İkinci Qarabağ müharibəsində yürütdüyü hərbi-siyasi yolun davamı olaraq bir güllə atılmadan azad edildi və düşmən rayondan çıxmağa məcbur edildi.Bu, Azərbaycanın döyüş meydanında olduğu kimi diplomatik danışıqlarda da qalib olmasının göstəricisidir.Kəlbəcərin qaytarılması Azərbaycanın möhtəşəm tarixi Qələbəsinin daha bir təsdiqidir.\nKəlbəcərin azad olunması ilə Azərbaycan BMT Təhlükəsizlik Şurasının 822 saylı qətnaməsini, ümumilikdə isə, bütün qətnamələrini faktiki olaraq məhz özü hərbi-siyasi yolla yerinə yetirdi. XXI əsrin müharibəsini aparan Azərbaycanın xalqı qalib və döyüşkəndir. Kəlbəcər 1993-cü ilin aprel ayının 3-dən Ermənistan ordusunun işğalı altında idi. 1993-cü il mart ayının 23-dən aprel ayının 3-dək gedən gərgin döyüşlərdən sonra 60 min Kəlbəcər sakini təxliyə edilmişdi.Rayon ərazisində 1 şəhər, 1 qəsəbə və 145 kənd olmaqla 147 yaşayış məntəqəsi yerləşirdi.Kəlbəcərlilər Azərbaycan Respublikasının 56 rayon və şəhərinin 707 yaşayış məntəqəsində qaçqınlıq şəraitində yaşayır. Kəlbəcər rayonu ərazisində qalmış 13.000-dək fərdi mənzil, 37.852 ha meşə sahəsi ermənilər çıxarılanadək də talan edilmişdir. Günahsız insanlar öz dədə-baba torpağından vəhşicəsinə qovulmuş. Kəlbəcərin tarixi abidələrinə, təbiətinə böyük ziyan vurulmuşdur.\nPrezident İlham Əliyev: Kəlbəcər rayonunun işğal altına düşməsi böyük faciə idi. Kəlbəcərin işğal altına düşməsi Ermənistanın sonrakı işğalçılıq siyasətinə böyük üstünlüklər vermiş, Kəlbəcər üzərindən Ermənistanla Dağlıq Qarabağ arasında bir çox yollar vasitəsilə əlaqə yaradılmış, silahlar, texnikalar, canlı qüvvə göndərilmişdir. Kəlbəcərin işğal edilməsi o vaxt hakimiyyətdə olmuş Azərbaycan Xalq Cəbhəsinin birbaşa məsuliyyətidir. Bütövlükdə torpaqlarımızın işğal altına düşməsində əsas günahkar Azərbaycan Xalq Cəbhəsidir. Azərbaycan Xalq Cəbhəsi 1992-ci ildə qanunsuz yollarla hakimiyyətə gəlməsəydi, bəlkə də, torpaqlarımız işğal altına düşməyə bilərdi.Azərbaycan torpaqlarının itirilməsi hakimiyyət uğurunda qeyri-sağlam mübarizənin nəticəsi olmuşdur.1992-ci ilin yaz aylarında hakimiyyət uğrunda mübarizə pik həddə çatmış, daxili çəkişmələr üzündən xaos, siyasi böhran yaranmışdı.1992-93-cü illərdə rəhbərlikdə təmsil olunmuş adamlar, yüksək postlar tutmuş adamların heç bir siyasi və idarəçilik təcrübələri olmamışdır. Amma onların vəzifə hərisliyi, tamahı, iştahası, görməmişliyi Azərbaycan torpaqlarının itirilməsinə gətirib çıxardı. Öz laxlamış hakimiyyətini saxlamaq üçün vətəndaş müharibəsi başlamışdılar. Öz əsgərlərini əsir götürmüşdülər. Bir milyon insanın ağır vəziyyətə düşməsinin səbəbkarı ovaxtkı Azərbaycan Xalq Cəbhəsi hakimiyyətidir.\nHeydər Əliyev 1993-cü ildə xalqın tələbi ilə gəlməsəydi, Azərbaycan nəinki öz qalan torpaqlarını itirəcəkdi, ümumiyyətlə, dövlətçilik əldən gedəcəkdi. Vətən xainlərinin satdığı Şuşanı biz qaytarmışıq. Kəlbəcərin ermənilərdən boşaldılması işğalçının eybəcər siması və barbarlığının, erməni vandalizminin növbəti nümayişi oldu. Kəlbəcərdən qaçan qeyri-qanuni sakinlər rüsvayçı hərəkətləri və barbar davranışları ilə diqqəti cəlb edirlər. Ermənistana unitazla qaçan "sakin" erməni məzhəkəsi nümunəsidirsə, azərbaycanlılara qalmaması üçün evlərə, bağlara od vuran ermənilər isə öz vəhşi, dağıdıcı xislətlərini nümayiş etdirirlər.Kəlbəcər şəhərində məktəb direktorunun orta məktəbə od vurması düşmənin mənəvi-əxlaqi baxımdan dibə vurduğunu, deqradasiyanı dünyaya nümayiş etdirdi.İşğal olunmuş ərazilərdə ekologiyaya ziyan vurulması və mülki obyektlərin dağıdılması beynəlxalq konvensiyalara görə hərbi cinayət sayılır. Kəlbəcər işğalçılardan azad edildikdən də sonra Azərbaycan tərəfi burdakı bütün tarixi abidələri, o cümlədən dünya əhəmiyyətli dini tarixi abidələr olan Xəzinədağ (Gəncəsər) və Xudavəng məbədlərini bərpa edəcək, onun əsl milli kimliyini - alban tarixini də təqdim edəcək. Qafqaz Albaniyasına aid olan tarixi abidələr, kilsələr bizim tarixi-mədəni sərvətimizdir. Biz bu kilsələri mədəni sərvətimiz kimi qoruyuruq. Kəlbəcərin tarixi abidələri bizim böyük sərvətimizdir. Həm məscidlər, həm kilsələr bizim tarixi sərvətimizdir. Bunu təsdiqləyən bir çox tarixi sənədlər var. Sadəcə olaraq, erməni “tarixçiləri” və saxtakarlar qədim alban kilsələrini saxtakarlıqla erməniləşdiriblər, öz yazılarını oraya əlavə ediblər və bu kilsələri özününküləşdiriblər. Narahatlıq ifadə etmək istəyən bəzi Qərb dairələri bizim dağılmış məscidlərə baxsınlar. Məscidlərin dağıdılmasına etiraz edilməməsi Qərb ölkələrinin ikili standartlarının, islamofobiyanın, xristian təəssübkeşliyinin təzahürdür.Qondarma “DQR”in ərazisində onilliklər ərzində qalmış 67 məsciddən 63-ü dağıdılmışdır.Azərbaycan Prezidenti o məscidlərin biri olan Ağdam məscidini ziyarət etmiş, məscidin dağıdılmış vəziyyətini dünyaya nümayiş etdirmişdir. Kəlbəcər ərazi baxımından bizim ən böyük rayonlarımızdan biridir. Kəlbəcər rayonu ərazisində sənaye əhəmiyyətli qızıl, civə, tuf, gil, perlit, üzlük daş, qum-çınqıl qarışığı, mərmər, nefroid, obsidian (dəvə gözü), listvenit yataqları var.Kəlbəcərdə Yuxarı İstisu, Aşağı İstisu, Keşdək, Qarasu, Tutxun, Mozçay, Qoturlusu kimi çox böyük müalicə-balneoloji təsirə malik mineral su yataqları da yerləşir. Kəlbəcərin işğaldan azad edilməsi ilə Azərbaycanda balneoloji turizmin və mədən sənayesinin inkişafında yeni bir mərhələ başlayacaq. İşğal altında qaldığı müddət ərzində aparılan qanunsuz istismarın miqyasının dəqiq uçotu aparılaraq, işğalçı Ermənistan tərəfi beynəlxalq hüququn tələblərinə uyğun olaraq vurulmuş ziyanın ödəməyə məcbur ediləcək.


Aprelin 1-dən ölkədə karantin sərtləşdirilir? - MINVAL.INFO\n“Karantin qaydalarının sərtləşdirilməsi epidemioloji vəziyyətə görə qəbul edilir. İndi vəziyyət pisləşməyə doğru gedir və yoluxma potensialı artır”.\nMinval.info xəbər verir ki, bu sözləri BAKU.WS-ə açıqlamasında tibb elmləri doktoru, professor Adil Qeybulla bildirib.\nOnun sözlərinə görə, insanların təmaslarının mümkün qədər qarşısı alınmalıdır: “İctimai nəqliyyatda sıxlığın, restoran və şadlıq evlərində müəyyən tədbirlərin keçirildiyi, insanların təmasları ayrı-ayrı yerlərdə kifayət qədər mövcud olduğu halda karantin qaydalarının bir tərəfli sərtləşdirilməsi fayda vermir.\nHesab edirəm ki, karantin göstərişlərini (maska taxmaq, əlləri dezinfeisya etmək və məsafə saxlamaq) gözləməklə, vəziyyəti stabil saxlamalıyıq.\nAmma yoluxma sayı artarsa, sərt karantin olacaq. Çünki biz ikinci dalğa zamanı da gördük ki, xəstəxanada yer tapılmır, ölənlərin sayı çox olur, amblator xidmət üçün dərman ajiotajı yaşanır. Fikrimcə, vəziyyət nə qədər pisləşməyib, müəyyən qaydalar qəbul olunmalıdır. Amma qaydalar elə qəbul olunmalıdır ki, hər tərəfi əhatə etsin.\nSosial həyatın bir tərəfində sərt karantin olduğu halda, digər tərəfində müəyyən təmaslar üçün imkanlar olmamalıdır. Belə olan halda karantinin faydası olmayacaq. Biz eşidirik ki, toylar da olur, restoranlar da dolur, kifayət qədər oynayanlar da olur. Əgər karantin elan olunursa, buna ciddi əməl edilməlidir. Yolxuma sayı yüksək rəqəmlərlə ölçülsə, mütləq sərt tədbirlərə gedilməlidir”.\nTarix: 2021/03/29 11:38


2022, 17 Yanvar, Bazar ertəsi, Bakı vaxtı 05:08\nM.Ə.Rəsulzadə və N.Nərimanov\nAzadlıqRadiosunun «İz» proqramı 28 aprel – işğal günü ərəfəsində öz arxivindən «Ayrılan yollar» verilişini diqqətə yetirir.\nProqramda M.Ə.Rəsulzadə və N.Nərimanovun yollarının nə vaxt və necə ayrılmasından söz açılır.\n«İz»in bu buraxılışına Moskvada yaşayan tanınmış yazıçı və ədəbiyyatşünas-alim Çingiz Hüseynov bələdçilik edir.\n– Nə deyirsiniz-deyin, 28 Mayın memarını (M.Əmin bəyi) 28 Aprelin qurbanıyla (N.Nərimanovla) barışdırmaq İstiqlalla İşğalı eyniləşdirməyə bənzəyir. Yoxsa bənzəmir? (Çingiz Hüseynovun «Bitmək bilməyən məktub» romanındakı iki qəhrəman – Əmin bəy və Nəriman bəy nəzərdə tutulur)\nVerilişdə «Bu iki şəxsiyyəti bir-birindən nə ayırır və nə birləşdirirdi» sualına yazıçı Anarın, politoloq Zərdüşt Əlizadənin, mərhum tarixçi-alim Mehdi Məmmədovun, filosof Rəhman Bədəlovun cavabları da yer alıb.\n«Doktor Nərimanovun səsyazısı qalıb-qalmayıb» sualına Dövlət Səs Yazıları Arxivinin direktoru Yaqub Mədətovun cavabı ayrıca maraq doğuracaq.\nVə nəhayət, «Ayrılan yollar»da Doktor Nərimanın öz oğluna bitmək bilməyən məktubundan fraqmentləri, Əmin Bəyin «Əsrimizin Səyavuşu» və «Azərbaycan Cümhuriyyəti» əsərindən səsləndirmələri də eşidəcəksiniz.\nAzadlıqRadiosunda 1920-ci ildə 28 maydan sonra gələn aprelin – qara aprelin izinə düşün…\nİz - Ayrılan yollar: Rəsulzadə və Nərimanov


İllərdir yaxınlarının qadağasına görə bunu edə bilməyən qadın 80 yaşında istəyinə çatdı - VİDEO - son xeberler\nSosial şəbəkələrdə yayılan video maraq doğurub, qısa zamanda "trend" videolar sırasına daxil olub.\nSonxeber.az Milli.Az-a istinadla xəbər verir ki, videoda illərdir qadağaya görə saç rəngini dəyişə bilməyən qadının bunu ilk dəfə etdiyi üçün sevincək halda olması əks olunub.\nƏvvəllər valideynlərinin, sonra da ərinin qadağasına görə saçlarını boyaya bilməyən qadın 80 yaşında saç rəngini dəyişib.\nBraziliyada yaşayan qadının adı Alayde Menna Barretodur. O, ölməzdən əvvəl ən böyük istəyini gerçəkləşdirmək qərarına gəlib və saçlarını yaşıl rəngə boyayıb.\nOnun nəvəsi bildirib ki, babası öldükdən sonra qadın saç rəngini dəyişmək fikrini qətiləşdirib. Qız bildirib ki, hazırda təqaüddə olan nənəsi əvvəllər müəllim işləyib.\nDünyada Baxılıb: 1236 Tarix: 11 yanvar 2019


17 il Bakıda yaşayan, hüquqşünaslığı incəsənətə qurban verən məşhur (FOTO)\nBu gün məşhur rusiyalı televiziya aparıcısı, sənətşünas, teatrşünas, kinoşünas, ədəbiyyatşünas, tənqidçi Vitali Vulfun anadan olduğu gündür. 1930-cü il mayın 23-də anadan olan Vulf 2011-ci il martın 13-də Moskvada vəfat edib. İncəsənətin dərin bilisi olan Vitali Vulf Rusiyanın Əməkdar İncəsənət Xadimi, tarix elmləri üzrə fəlsəfə doktoru və s. çoxsaylı elmi ad və titulların sahibidir.\nMəşhur sənətşünası Azərbaycanla bağlayan məqam isə onun Bakıda anadan olmasıdır. Modern.az Vitali Vulfun həyat yolua işıq salıb:\nVitali Vulf Bakıda 160 nömrəli məktəbdə təhsili aldığı illərdə həyatını incəsənətlə bağlamaq istəsə də, atasının "ciddi ixtisas sahibi olmalısan” təkidindən sonra 18 yaşlı Vulf Moskva Dövlət Universitetinin Hüquqşünaslıq fakultəsinə daxil olur. Bu dövrdən başlayaraq, onun həyatının Bakı dönəmini Moskva əvəzləyir. Sonradan Moskvada təkotaqlı ev aldıqdan sonra anasını da həmin evə gətirir.\n"Mən məktəbi gümüş medalla bitirdim. Atam hüquqşünas olmağımı istəyirdi, mənsə yox. Məni Moskvaya göndərdilər. Atam və ananla gəlmişdik. Anam Baklya qayıdan zaman Kazan vağzalında ağlamağım yadıma gəlir. Moskva Dövlət Universitetini uğurla bitirəndən sonra hər axşam teatra gedirdim. Amma yəhudi milliyətindən olmağım iş karyerama təsir edirdi. Diplomumda cəmi bircə 4 olmasına rəğmən iş tapa bilmirdim. 4 il aspirantiyara daxil olmağa cəhd etmişdim. Bu illər kosmopolitizm, antisemitizm illəri olduğu üçün Bakıya qayıtmalı olurdum. Amma burda da iş yox idi, çətonliklə olsa da, məktəbdə 9-10-cu siniflər üçün SSRİ tarixindəın dərs deməyə başladım. İkim məktəbdə çalışırdım və hər payız aspiranturyaya sənəd verirdim. ”-deyə Vulf xatırlayır.\nNəhayət 1957-ci ildə o, Moskvada Ümumittifaq Hüquq Elmələri İnstitutunun aspiranturasına daxil olur. Pula ciddi ehtiyac duyan gələcək sənətşünas Azərbaycan SSR Elmlər Akademiyasının Dövlər və Hüquq İnstitutunda kiçik elmi işçi ştatına qəbul olunur, eyni zamanda vəkillik fəaliyyəti ilə də məşğul olur.\n1961-ci ildə isə hüquq elmləri namizədi adını aldıqdan sonra Moskvaya köçür və daha Bakıya dönmür. 1967-ci ildən başlayaraq 30 il müddətində SSRİ sonra isə Rusiya Elmlər Akademiyasının nəznindəki institutlarda çalışır. 1989-cu ildə "70-ci illərdə ABŞ teatrı və ictimai-siyasi reallıq” mövzusunda dissertasiya işi müdafiə edir.\n1990-cı ildə aktrisa Mariya Babanova barədə başlanan veriliş onun sənət xadimləri, teatr və kino nümayəndələri barədə silsilə verilişlərinin əsasını qoyur. 1994-cü ildə o, Rusiyanın Birinci kanalında (ORT) "Serebrannıy Şar” (Gümüş kürə) proqramına başlayır. 2003-cü ildə telekanal rəhbərliyinin ona kifayət qədər diqqət göstərmədiyi üçün könüllü kanalı tərk edir və növbəti gün "Rossiya” telekanalında işə başlayır.\nVerilişin adını "yüngülcə” "Moy serebrannıy şar”a (Mənim gümüş kürəm) dəyişən aparıcı proqramında 200-dən artıq mədəniyyət xadiminin həyat və yaradıcılığını işıqlandırır. 2007-ci ilin noyabrında isə qocaman sənətşünas "Kultura” radiosunun baş redaktoru təyin olunmuşdu.\nVitali Vulf həmişə ilk fürsətcə də Bakıya səfər edərdi.\n"Mən Bakıya ilk növbədə yəhudi qəbirstanlığında dənf olunmuş valideynlərimə görə gəlirdim. Atam 1956-cı ildə ölüb, anamın nəşi də onunla birgə dəfn olunub. Anam 1974-cü ildə Moskvada vəfat edib. Təəssüf ki, Bakıda yaxın qohum-əqrəbam qalmayıb. Tanıdığım hər kəs ABŞA, İsrail və başqa ölkələrə köçüb”.\nBuna baxmayaraq, Vitali Vulf Bakıya gəlişi zamanı Rafiq Quliyev, Fərhad Bədəlbəyli, Qəmər Almaszadə və Tamilla Haşımova kimi dostları ilə görüşdüyünü söyləmişdi.\n"Mən Üzeyir Hacıbəyovu vatırlayıram. Atasm onunla dost idi. Bülbülü, Şövkət Ələkbərovanı xatırlayıram. İndi Bakını gəzəndə hər şeyin dəyişdiyini hiss edirəm. Sadəcə şəhərdə daha az intellektual sima, daha az milli rəngarənglik gözə dəyir. Bakı təkplanlı şəhər olub. Əvvəllər belə olmamışdı amma indi bu hiss olunur”.\nVitali Vulf sonuncu dəfə 2006-cı ildə Bakıya səfər etmişdi. 2011-ci il fevralın 15-də onun səhhəti qəfil pisləşir. Botkin adına xəstəxanaya yerləşdirilən sənətşünas martın 13-də orada vəfat edir. Vitali Vulf Moskvanın Troekurovski qəbirstanlığında dəfn olunub.\nMN: Düşmənin 1 tankı, 10 nəfərədək şəxsi heyəti məhv edildi (VİDEO)


Tumba - elanlar Bakida alqi satqi - Tezbazar.az\nTezbazar.az ▸ Ev və bağ ▸ Mebel və interyer ▸ tumba\nElan kodu: 1015801\nMalın növü Televizor altlıqları və tumbalar\n45/60 sm. Hundurluk 50.\nCox az iwlenib.Seliqeli veziyyetdedir.\nJalüz 2 qatlidir.Istifade olunmayib tezedir.Ölcü 2/2yedir.Qiymeti 70azn.Unvan Babek pr(Zulfiyye) Malın növü: Jalüz və pərdələr\nAsilqan demir . çatdırılma var Malın növü: Digər Yeni?: Bəli Çatdırılma?: Bəli\nRomina Yataq dəsti\nParça şkaf Dolab Qarderob Metal kanstruksia və parça materialdan hazirlanir 80-85 kq çekiye dözümlüdür Ölçülər : Hündurlüyü 175 sm Eni 130 sm iç derinliyi 45 sm Şkaf Dolab Parça dolab Qardirob Qarderov Buyurun sifariş\nTaxt ve kamot bırlıkde satılır. Taxtın matrası var.Qiymet 160 azn.Unvan:Razin_&M Malın növü: Yataq otağı mebeli və çarpayılar\nev alqi satqisi ustalar cam balkon kondisoner ustasi elanlar sayti gencede masin satisi samsung galaxy note 5 satiram kosmetika islenmis telefonlar sebet.az turlar.az masinlar kreditle samsung galaxy note 4


Stiven Koen: “Corc Buş Rusiyaya qarşı əsil satqınlıq etdi” – MÜSAHİBƏ\n05 May 2015 - 11:16\n“Amerikanın milli təhlükəsizliyinə yol yenə də Kremldən keçir”\nStiven Koen Amerika KIV və siyasətçilərinin gizlətdiyi həqiqət haqqında. Amerika millətçiliyi barədə miflər alt-üst olur – məşhur alimlə müsahibəmizdən belə qənaətə gəlmək olar. Stiven Koenin son illərdəki peşəkar fəaliyyəti sayəsində hansısa bir dərs varsa, onda bizim böyük ölkənin xaricdəki fəaliyyətinin davamı üçün təhlükə barədə tərəfsiz şərhdən söhbət açmaq olar.\nKoenin Ukrayna böhranı, həmçinin Amerika-Rusiya münasibətlərinin növbəti iflası barədə “Nation”da dərc edilmiş saysız məqalələri bu gün onu mühasirəvari durumda olmağa məcbur edir. O deyir ki, “Mənim probleməlrim o faktdan başlanır ki, heç bir “izm”də və ya ideologiyada şəxsi marağım yoxdur”.\n“Salon”: Putinə viranə bir ölkə miras qalmışdı, sonra isə, onun deyəcəyi kimi, “fəlakət” baş verdi.\nStiven Koen: Putin Rusiyanın lideri kimi illər keçdikcə dəyişilir – xüsusən xarici siyasət məsələlərində və daxili işlərə dəxli olan mətləblərdə. Onun ilk qeyri-iradi hərəkəti azad bazar ruhunda və mütərəqqi vergilərə qarşı xeyli sayda islahat keçirmək oldu. O, 13%-lik səthi vergi təyin etdi – Stiv Forbs bundan vəcdə gələrdi, elə deyilmi? Putin kiçik Corc Buşa Klintonun Yeltsinə təklif edə bilməyəcəyini, yəni tamdəyərli tərəfdaşlıq təklif etdi. O nə etdi? 2001-ci il sentyabrın 11-də Buşa zəng etdi və dedi: “Nə etmək istəsəniz, biz sizinləyik”. Buş cavab verir: “Mənə elə gəlir ki, Əfqanıstanda müharibə başlamağa məcbur olacağıq”. Və Putin ona deyir: “Mən sizə kömək edə bilərəm. Bizim Əfqanıstanda böyük resurslarımız və imkanlarmız var. Mənim orada hətta “Şimal alyansı” adlı ordum da var. Mən onu sizə verərəm. Uçuş hüququ əldə etmək istəyirsiniz? Hesab edin ki, artıq buna maliksiniz!”\nƏfqanıstandakı quru müharibəsi zamanı Putin nə qədər amerikalının həyatını xilas etdi? Bəs siz bilirsinizmi, o buna görə Rusiyada hansı siyasi bədəl ödəməli oldu? çünki onun təhlükəsizlik məsələləri ilə məşğul olan bütün adamları zidd qırıma köklənmişdi.\n-Onlar əleyhinə idilər? Lütfən, açıqlayın.\n-Əlbəttə, əleyhinə idilər. Hesab edirsiniz ki, onlar Amerikanı diz üstə görmək istəməzlər? Onlara o qədər tez-tez hücum edirdilər! Qoy Amerika da bilsin ki, bu nə olan şeydir! Lakin Putin güman edirdi ki, Yeltsinin edə bilmədiyinə nail olub və Rusiya dövlətinə xeyir gətirəcək. Onun Amerika ilə əsil strateji tərəfdaşlığı var idi. Onu da yada salın ki, o zaman radikal islam problemi ilə məşğul idi, çünki Rusiyada, təxminən, 20 milyon müsəlman vətəndaş var. Rusiya həm Şərqdə, həm də Qərbdə yerləşir; o, cəbhə xəttində bərqərar olub. Bəs Buş əvəzində nə cavab verdi? NATO-nu yenidən genişləndirdi və Birləşmiş Ştatları birtərəfli qaydada Rusiyanın nüvə təhlükəsizliyinin əsası olan raket əleyhinə Müqavilədən çıxardı. Bu, əsil satqınlıq idi. Sizin ölkənin vətəndaşlarını xilas etmiş adama beləmi cavab vermək lazımdır? “Satqın” kəlməsi məhz burada diskursa daxil olur.\n-Bu, Putin üçün önəmli kəlmədir.\n-Həm də təkcə Putin üçün yox. (Dmitri) Medvedyev də prezident olanda (2008) onu işlətdi: “Amerika öz sözünün üstündə durmadı, bizi aldatdı və biz daha Amerikanın sözlərinə inanmırıq”. Hər şeydən əvvəl, lənət şeytana, onlar bunu etməməliydilər, lakin Qorbaçov da NATO-nun genişlənməyəcəyi haqda yazılı şəkildə vəd almalıydı. Biz bunu istənilən halda edəcəkdik və onlarda, ən azı münasib arqument olacaqdı. Amerika prezidentlərinin xeyirxah olduğuna inanan rusların bu sadəlövh inamı ondan xəbər verir ki, rusların müəyyən istiqamətdə sürətləndirilmiş kurs həyata keçirtməyə ehtiyacları var.\nBu, Putin üçün, həmçinin Rsiyanın bütün siyasi zümrəsi üçün satqınlıq idi və Putin öz bədəlini ödədi. Rusiya intellektuallarının sağ təmsilçilərinin ona necə “qərbi dilə tutan” dediyini eşitmişəm. Yumşaq sözdür. Bu cür sözləri bu gün də eşitmək mümkündür. Mariupol? Odessa? Onları bir il əvvəl tutmağımız lazım deyildimi? O şəhərlər bizə məxsusdur. O nə haqda fikirləşir? O bu məsələni niyə müzakirə edir? Beləliklə, Putin öz kursunu müəyyən edir, sonra isə onun 2007-ci ildə Münhendə etdiyi məşhur çıxış gəlir – həm də Makkeyn zalda ilk cərgələrdə əyləşmişdi. Putin deyir: “Qulaq asın, biz sizin tərəfdaşınız olmaq istəyirik. Qorbaçovun hakimiyyətə gəldiyi vaxtdan məhz bunu etmək istəyirik. Biz vahid Avropa evi ideyasına inanırıq. Lakin hər dəfə sizə müraciət edəndə, ya sizinlə danışıq aparanda, ya sizinlə razılaşmamız olduğunu güman edəndə özünüzü hegemon kimi aparırsınız. Kimsə sizin tərəfinizdə olmaq istəyirsə, məhz sizin dediklərinzi etməlidir”.\nPutin ora gəlmişdi ki, desin: “Postsovet Rusiyasına nisbətdə öz pis davranışınızla yeni soyuq müharibənin başlanması riskinə gedirsiniz”. Con Makkeyn bu sözləri yeni “soyuq müharibə”nin elan edilməsi kimi şərh edir. Lakin Putinin iblisləşdirilməsi daha əvvəl – hələ onun Münhen çıxışına qədər Amerika oliqarxlarının dəstəklədiyi şəxslərə məxsus olan neft şirkətlərini ölkədən sıxşdırıb çıxardanda başlanmışdı. Mən qəsdən izlədim: İri neft hasilatçısı olan heç bir ölkə öz ərazisində xarici neft şirkətlərinin majoritar sahibkar olmasına imkan vermir. Yəni Amerika KİV-lərində Vaşinqtonun tərəfdaşı olmağa can atan Putinin demokratdan, Hillari Klintonun dediyi kimi, bu günki Hitlerə çevrilməsi uzun söhbətdir. Bütün bunların, bu “Putin xofu”nun hansı xəstəliyə çevrildiyini görürsünüz.\n-“Russia today” telekanalı bu yaxınlarda sənədli film göstərdi. Filmdə Putin Krımda etdiyinin səbəbini və bu qərarı necə qəbul etdiyini açıqlayır. Mat qalırsan: bu cür fikir amerikalıların dəstəklədiyi dövlət çevrilişi nəticəsində Yanukoviçin devrildiyi gecə meydana çıxıb. Putinin Krımın ilhaqına gəririb çıxaran fikirlərini təhlil edə bilərsinizmi?\n-Mənim fikrimcə, Putin bəzi yanlış hərəkətlər etdi. Bu gün Krım haqda daha çox şey bilirik, lakin hətta onun sözlərindən də aydın olur ki, bu barədə mübahisələr olub. Hər şey onun dediyi kimi birmənalı deyil. İki tərəfin iştirakı ilə mübahisə baş verib. Bir qanadın təmsilçiləri deyiblər: “Krımı bu gün götürmək lazımdır, əks halda sonradan orada NATO ilə vuruşmaq lazım gələcək”. Başqa qanadın təmsilçiləri deyirdilər: “Qoy orada referendum keçirilsin və adamların 80 %-dən çoxu Rusiyaya birləşməyə səs verəcək. Biz özümüz hərəkət etməməliyik, onlar sadəcə sorğu keçirsinlər, biz isə bu barədə nə düşündüyümüzü deyərik. Hələlik isə görək Kiyevdə nə baş verir”. Kreml Krımda sorğu keçirtdi. Həm də bu, Putin üçün ən yaxşı arqument oldu. O, Rusiyanın tərkibinə can atan Krımı əldə etdi və Vaşinqtona deyə bilər: “Siz istərdiniz ki, Krım Ukraynanın tərkibində qalsın? Lakin, budur, mən əvəzini əldə etmək istəyirəm: NATO üzvlüyünə əbədi qadağa və Ukrayna konstitusiyasının federalla\nşdırılması. çünki krımlı soydaşlarıma nəsə təklif etməliyəm”.\nLakin Krımın Putin üçün həmişəlik ən mühüm əsas dəlil kimi qalacağını deyənlər uduzdu. Qarşı tərəf qalib gəldi. Bunu Putinin xidməti kimi qələmə vermək olar, lakin əslində, hər şey bir qədər başqa cür baş verib. Onların hamısı Kiyevdən, Krımdan və Donbasdan gələn kəşfiyyat məlumatından asılı idi. Filmə baxışdan sonra aydın olur ki, həlledici məqam Yanukoviçin devrilməsi olub. Unutmaq lazım deyil ki, Avropanın xarici işlər nazirləri (Polşa, Almaniya və Fransa) saziş bağlananda vasitəçi qismində çıxış edirdilər və bildirdilər ki, Yanukoviç koalisiya hökuməti yaradacaq və dekabra qədər hakimiyyətdə qalacaq. Lakin bütün bunlar küçədə rədd edildi. Azman Kliçkonun Maydanın səhnəsində durub danışıqlardakı qələbə haqda ikimetrlik boyu səviyyəsində necə xəbər verdiyini heç vaxt unutmaram. Hansısa balacaboy bir adam mikrofonu bir kənara dartdı və dedi: “Rədd ol cəhənnəmə! Bu kağız sabah küçədə yandırılacaq”. Növbəti gün hər şey belə də oldu. Boks üzrə dünya çempionu həmin axşam ölümcül qorxu içində olarkən onun necə göründüyünü seyr etmək olardı. Bu, dönüş nöqtəsi idi və “hər şey Putinə görə” baş verdi. Lakin hər şey onun üçün Putinə görə baş verdi ki, təhlil zamanı iblisləşdirmə onu mərkəzi nöqtəyə çevirdi.\n-Bəs Ukrayna məsələsini həll etmək üçün burada biz nə edirik? Siz atəşkəs haqda fevralda imzalanmış sazişdən, “Minsk-2″dən danışarkən “sonuncu ən yaxşı ümid” kəlmələrini işlətdiniz. Bu mənə xoş gəlmir. ümid – comərdlikdir, lakin həm də olduqca qəddar ola bilər.\n-Nəsibi sağlam ağıl və xeyirxah iradə olan istənilən adam bilir ki, bu cür qərar Birləşmiş Krallıqda işlənib hazırlanmış müəyyən tip yerli özünüidarə sahəsindəndir və bu cür məsələlər Kiyevi bu qədər dilxor edirsə, bunu federativ Ukrayna adlandırmaq lazım deyil. Bütün bölgələrin qubernatorları Konstitusiyaya uyğun olaraq Kiyev tərəfindən təyin olunur. Lakin indi bu artıq hətta Mərkəzi və Qərbi Ukraynada da mümkün deyil. Ukrayna parçalanır.\n-Bu məqamda digər tərəfdən yanaşmaq və soruşmaq istərdim: Amerikanın strateji hədəflərini necə qiymətləndirirsiniz? Bunu “Səlib yürüşünün iflası” əsərindəki təhlilinizin kontekstində soruşuram, Rusiyanın azad bazar üçün cənnətə çevrilməli olacağından bəhs etdiyiniz “tranzitologiya” çərçivəsində soruşuram. Kitabınızdan aydın olur ki, nəticədə millətin aktivlərinin böyük hissəsini əllərinə keçirmiş fırıldaqçıların ucalması və müdafiəsi müşahidə olunur. Bu gün Rusiyada “dəyişikliklər” haqda tez-tez eşitmirik. İndi Vaşinqtonun iddiaları hansılardır?\n-Mən hesab edirəm ki, Ukrayna böhranı Amerikanın milli təhlükəsizliyi üçün ən böyük zərbədir. Hətta uzunmüddətli nəticələri ilə İraq müharibəsindən də. Və burada səbəb çox sadədir: Amerikanın milli təhlükəsizliyinə yol yenə də Kremldən keçir. Kremlin istənilən rəhbəri ilə tam qarşılıqlı şəkildə həll etməli olmayacağımız heç bir bölgəsəl və ya bununla bağlı milli təhlükəsizlik problemimiz yoxdur. Və nöqtə! Burada əlavə ediləsi heç nə yoxdur. öz variantınızı deyin: Yaxın Şərqdən danışırıq, Əfqanıstandan, energetikadan, iqlimdən, nüvə silahının yayılmamasından, terrorizmdən, Bostondakı terrorçu iki qardaşdan danışırıq.\nBaxın: mən o milli təklükəsizliyi nəzərdə tuturam ki, məni narahat edir, övladlarımın, nəvələrimin və mənim özümün təhlükəsizliyimi təmin edir və bütün bunlar soyuq müharibədən daha da təhlükləi olan dövrdə baş verir. çünki hazırda qeyri-dövlət strukturları, nəzarətsiz nüvə texnologiyaları və materialları çoxalıb… Təhlükəsizlik yalnız qismən ola bilər. Lakin bu cüzi təhlükəsizlik tammiqyaslı Amerika-Rusiya əməkdaşlığından asılıdır – və nöqtə! Məhz bu anda Amerikanın milli təhlükəsizlik hədəfləri üçün Ukraynada Rusiyanı itiririk və hətta əgər sabah fəaliyyətimizi dayandırsaq, Rusiya artıq indi heç vaxt dayandırmayacaq – ən azı, bütöv bir nəslin ömrü müddətində təhlükəsizlik məsələsi üzrə Vaşinqtonla əməkdaşlıq etmək istəməyəcək. Buna görə də Amerika siyasətinin memarları Rusiya və Ukraynaya nisbətdə Amerikanın milli təhlükəsizliyini bərbad günə qoyurlar. Bax, söhbət bundan gedir və Putin xofundan əzab çəkməyən istənilən ağıllı adam bunu aydınca görə bilər.\n“Salon” (ABŞ), 04. 05. 2015


“20 Yanvar – Qan Yaddaşımız” virtual sərgisi təqdim edildi\nAzərbaycan xalqının tarixinə Qanlı Yanvar faciəsi kimi daxil olmuş 1990-cı il 20 Yanvar hadisələrindən artıq 31 il keçir. Keçmiş Sovet Ordusunun həmin gün Azərbaycan xalqına qarşı həyata keçirdiyi hərbi təcavüz insanlığa qarşı törədilmiş ən ağır cinayətlərdən biri kimi tarixdə qalacaq. Milli azadlıq və ərazi bütövlüyü uğrunda mübarizəyə qalxmış dinc əhaliyə silahlı təcavüz nəticəsində yüzlərlə günahsız insanın qətlə yetirilməsi və yaralanması totalitar sovet rejiminin süqutu ərəfəsində onun cinayətkar mahiyyətini bütün dünyaya bir daha nümayiş etdirdi.\nÜmummilli Lider Heydər Əliyevin dediyi kimi, “Bizim xalqımız 20 Yanvar gününü heç vaxt unutmayacaqdır. Çünki o, ayrı-ayrı insanlara edilən qəsd, təcavüz deyildi. Bu, bütün Azərbaycan xalqına, Azərbaycan ölkəsinə edilən təcavüzdür. Bu təcavüz nəticəsində həlak olanlar xalq qəhrəmanıdır, onlar millətimizin qəhrəmanlarıdır”.\nAnım günü münasibətlə Azərbaycan Milli Kitabxanasının əməkdaşları tərəfindən “20 Yanvar – Qan Yaddaşımız” adlı virtual sərgi hazırlanıb. Virtual sərgidə Azərbaycanın görkəmli şəxsiyyətlərinin Qanlı Yanvar haqqında fikirləri, 20 Yanvar faciəsi haqqında kitablar, dövri-mətbuat səhifələrində dərc olunan materiallar və fotolar əks olunub.\n525-ci qəzet.- 2021.- 20 yanvar. S. 13.


Möminin qəlbi qəzəb və kindən pak olmalıdır » Qadınlar.Co - Qadınlara Özəl Paylaşımlar\nDüşmənçilik iki növdür. Birinci növ - o düşmənçilikdir ki, kiminsə düşmənçiliyini qəlbində çəkirsən və onu gizləyib intiqam almaq üçün fürsət axtarırsan. İkincisi - aşkar şəkildə həmin şəxsə əziyyət verər və düşmən olduğunu dilinə gətirərsən.\nBirinci dəstə düşmənçiliyə kin deyilir, çünki onun düşmənçiliyini qəlbində gizlətmişdir. İkinci dəstə düşmənçilik isə birinci düşmənçiliyin səmərəsidir. Çünki kini daha qüvvətli olmuşdur. Artıq qəlbi onu qorumağa qadir deyildir və ona görə də üzərində olan pərdəni kənara çəkmişdir.\nBirinci dəstə düşmənçiliyin səmərəsi qəzəbdir. Çünki əgər insan başqasına qəzəblənərsə, aciz olduğu üçün o qəzəbini büruzə verə bilməzsə, həmin qəzəb qəlbində kinə çevrilər. Həm qəzəb və həm də kin - rəzil sifətlərdəndir.\nHədislərimiz buyurur ki, mömin kinli deyildir.\nKini meydana gətirən başqa amillər də vardır, o cümlədən: həsəd, qeybət, yalan, böhtan, zarafat etmək, eyibləri aşkara çıxartmaq, istehza etmək kimi.\nHətta bu saydıqlarımız olmasa belə, düşmənçilk hissi insanın kinli olması üçün kifayətdir. Kinli insan xəstədir və Allah dərgahından get-gedə uzaqlaşar.\nİmam Əli (ə) buyurur: "Dünya ondan kiçik, həqir və dəyərsizdir ki, orada kinlərin ardınca gedilsin".\nİmam Əli (ə) başqa yerdə buyurur: "Kin yaxşılıqları məhv edər".\nƏmirəl-möminin (ə) buyurur: "Hər kim kini özündən uzaqlaşdırar - qəlb və ağılı rahat olar".\nHəzrət Əli (ə) buyurur: "Fitnələrin səbəbi - kinli olmaqdır".\nİmam Hüseyn (ə) buyurur: "Şübhəsiz ki, bizim davamçılarımızın qəlbləri hər bir xəyanətdən, kindən, fırıldaqdan pakdır".\nHəzrət Peyğəmbər (s) buyurur: "Bir-birinizə hədiyyə verin, çünki kini aradan aparır".\nİmam Əli (ə) buyurur: "Başqalarının sinəsindən pisliyi çıxartmaq üçün onun öz sinəndə kökünü kəs".\nİmam Əli (ə) buyurur: "Həsəd aparan tez qəzəblənər və kini gec qəlbindən çıxar".\nİmam Əli (ə) buyurur: "Kinli insanın ruhu əzabdadır və qəmi bir neçə qatdır".\nMəsumların (ə) buyurduğu kimi, kin insana həmişə əzab verən bir xəstəlikdir. Bu xəstəlik insanın ruhunu yediyi kimi, sağlamlığını da əlindən alar, ona hamıdan çox zərər verər. Kinli insanın qəmi davamlı olduğu üçün, rahatlığı olmaz və başqa rəzil sifətlərin meydana gəlməsi üçün şərait yaradar. Bu insan xəstə olduğunu qəbul etməli və özünü bu rəzil sifətdən xilas etməlidir. Əks halda əldə etdiyi bütün həsənələri və xeyirləri əldən verəcək, Qiyamət günü həsrət çəkənlərdən olacaqdır.скачать dle 11.3


Oxu.az - İlham Əliyevdən mesaj: 70 yaşını keçən iqtidarda təmsil olunanlar nümunənizi təkrar edəcəklər - YENİLƏNİB\nİlham Əliyevdən mesaj: 70 yaşını keçən iqtidarda təmsil olunanlar nümunənizi təkrar edəcəklər - YENİLƏNİB\nAZƏRTAC xəbər verir ki, Prezident İlham Əliyev deyib: Hacıbala müəllim, siz bu gün mənə Baş Nazirin müavini vəzifəsindən azad olunmağınızla bağlı ərizə göndərmisiniz. Mən istərdim ki, sizə gördüyünüz işlərə görə öz təşəkkürümü bildirim. Uzun illərdir ki, siz müxtəlif vəzifələrdə çalışırsınız, həm Baş Nazirin müavini vəzifəsində, 17 il Bakı Şəhər İcra Hakimiyyətinin başçısı kimi və son il yarımda yenə də Baş Nazirin müavini işləyirsiniz. Bilirəm ki, siz həmişə ulu öndər Heydər Əliyevə sadiq olmusunuz. Heydər Əliyev üçün ən ağır dövrlərdə siz öz sözünüzü demisiniz. Bəzi gənclər əlbəttə ki, bunu bilmir və bəzi adamlar bunu yaddan çıxarır. Amma mən heç vaxt bunu unutmuram ki, o vaxt süni şəkildə ortalığa atılmış yaş senzi məsələsinə qarşı siz qəti etiraz bildirmisiniz. O vaxt ulu öndər Heydər Əliyevin xalq qarşısında nüfuzu çox yüksək idi və xalq ondan başqa heç kimi rəhbər vəzifəsində görmürdü. Onun gələcək fəaliyyətini əngəlləmək üçün o vaxt partokrat hakimiyyət yaş senzi kimi çox cəfəng bir qaydanı tətbiq etmişdi. Səhv etmirəmsə, 65 yaşdan yuxarı olan şəxs Prezident ola bilməzdi. Ulu Öndərin də o vaxt 69 yaşı vardı və yadımdadır, siz parlamentin qarşısında kütləvi etiraz aksiyaları təşkil etmisiniz, öz sözünüzü demisiniz, heç kimdən qorxmamısınız. Çünki o vaxt repressiya təhlükəsi çox böyük idi və Heydər Əliyevin hakimiyyətə gəlməsini əngəlləmək istəyənlər müxtəlif çirkin əməllərə əl atmışlar. Heydər Əliyevin yaxın silahdaşı Əjdər Xanbabayevi vəhşicəsinə qətlə yetirdilər, özü də nə vaxt? Həmin gün ki, Heydər Əliyev Moskvadan Bakıya gəlməli idi. Mən ondan bir gün qabaq Bakıya gəlmişdim ki, onu qarşılayım. Onun gəlişini əngəlləmək, ona hədə-qorxu gəlmək üçün günahsız bir insanı, ziyalını – Əjdər Xanbabayevi həmin o dəstə qətlə yetirdi. Düzdür, sonra onu öldürənlər öz layiqli cəzalarını aldılar və Heydər Əliyevin Azərbaycana qayıtmasını heç kim əngəlləyə bilmədi. Bütün təhlükələrə baxmayaraq, o, Bakıya gəldi, öz sözünü dedi. İndiki bəzi dırnaqarası özünü lider adlandıran qorxaqlardan fərqli olaraq, o, hər bir təhlükəyə, hər bir məhrumiyyətə getməyə hazır idi. Onun böyüklüyü bundadır və siz Hacıbala müəllim, o vaxt öz sədaqətinizi göstərmisiniz, həm Ulu Öndərə, həm Vətənə, dövlətə, xalqımıza. Çünki Heydər Əliyevin hakimiyyətə gəlməsi bizi çox böyük fəlakətdən qorudu. Təsadüfi deyil ki, Ulu Öndər Sizə böyük vəzifələr təklif etmişdir, Baş Nazirin müavini vəzifəsinə təyin etdi, ondan sonra Bakı Şəhər İcra Hakimiyyətinin başçısı, ondan əvvəl isə siz Suraxanı rayonunda icra başçısı işləmisiniz. Yadımdadır, sizin o vaxt fəaliyyətiniz də bəziləri üçün bir növ təəccüblü idi, çünki bildiyimə görə, qapılarınız açıq idi, kim istəyirdi gəlirdi. Vətəndaşların problemləri ilə maraqlanırdınız və bu, bir novatorluq idi. İndi bəziləri bunu yaddan çıxarır, amma mən yaddan çıxarmıram və bu gün sizi dəvət etmişəm ki, bunu sizə deyim və Azərbaycan vətəndaşları da bunu bilsinlər.